
Piscador por poco a perde su boto 

•Pag 4 



Ajto na candel a, p *’ 2 

sabotage, atentado o coi nci denci a 


A deshaci di tur bicicleta y awor ta pendiente 
e autonan dilanti di Warda di Polis na Playa 




Diamars mainta na Warda di Polis na Playa, nan a 
dicidi di inicia cu limpieza di tur bicicleta cu tin basta 
tempo confisca of procedente di ladronicia. E espacio 
a cuminsa bira chikito y tambe mahos bistå y trece 
peliger, a dicidi di deshaci di tur, cu yudansa di un 
truck di Serlimar. 

Aigun agente policial tambe a yuda pa nan lugar 
di trabao mustra bunita y nechi. Bon trabao pa tur 
hende cu a yuda. Ta di spera cu yudansa yega tambe 
p’e otro banda di caminda unda tin varios auto kibra, 
mahos bistå y cu tambe ta forma peliger di broeimento 
sangura di dengue, pa no papia 
cu e ta fuente di djaca banda 
di criminalidad tambe. 

Segun FBI 


Tela haya den canasta 
no ta cuadra cu muestra 
di pana Holloway 



MINISTERIO Publico a ricibi resultado di e testnan haci den 
un Laboratorio di FBI na Merca riba muestranan di pana, tela 
of aigun tipo di textiel cu a wordo descubri na januari 2008 pa 
un equipo di buceador arubano den un canasta di krif na un 
profundidad di 90 pia di awa dilanti costa di Aruba. E equipo 
di buceador a wordo dirigi pa e canasta pa e tripulacion di e 
barco ‘Persistence’ cu ta haciendo un busqueda riba lama pa 
curpa di Natalee Holloway. Persistence a busca e canasta di 
krif relaciona cu e storia cu lo a deshaci di e curpa di Natalee 
Holloway den un trampa asina. 

Cuerpo Policial di Aruba a pidi Laboratorio di FBI pa investiga 
e muestranan, pasobra FBI tabata dispone caba di muestranan 
exacto di e tipo di material di e blusa cu Natalee Holloway 
tabatin bisti riba e anochi di su desaparicion. Laboratorio di 
FBI a ricibi e muestranan saca for di e canasta di krif dia 22 di 
januari 2008. 

Dia 25 di februari 2008, Ministerio Publico a keda informa cu 
e muestranan saca for di e canasta di krif y e muestranan cu 
FBI tabata dispone di dje, no ta cuadra cu otro. 


Elmar ta habriendo 
posibilidadnan pa usa 
otro fuentenan di energia 


DIRECTOR di Elmar, Freddy 
Rafini ta splica cu e rol di e 
compania aki pa generacion 
y produccion di energia ta 
masha chikito, ya cu esaki ta 
wordo haci door di WEB. 
Loke Elmar ta haci ta cu con- 
trario na loke nan aansluit- 
ingsvoorwaarden ta bisa, esta 
cu no ta permiti ningun otro 
fuente cu no ta di Elmar riba 
nan red, nan ta bezig ta ampli- 


ando esaki, habriendo asina e 
posibilidadnan aki. 

Na e momentonan aki ta 
tratando un of dos posicion cu 
a drenta caba y pronto esaki lo 
bira realidad. 

Freddy Rafine ta keda cu e 
opinion cu mientras cu tur e 
energianan alternativo no ta 
subsidia, e cosnan ey no ta 
rendabel y e no lo baha cori- 
ente na ningun caminda. 


Autoridadnan hudicial ta investigando 

Auto na candela, sabotage, 
atentado o coincidencia 



AYERA nos di AWEMainta 
publica e foto unico di un auto 
na candela, cu a pega candela 
den careda. Despues di haci 
averiguacionnan, a bin resulta 
cu e auto aki, cu ta un SUV, ta 
di sra. Maria Thiel, kende di 
acuerdo cu informacionnan 
recibi, ta mama di e victima di e 
gang di Santa Cruz, kende a ser 
tira y su agresor a keda condena 
na 8 ana di prison. Tur hende 


por a tende y mira con tata di e 
culpabel, Moontje Lo-A-Njoie 
a declara: “E cos no a caba 
aki, pero t’awor el a cuminsa”. 

For di e dia ei, polis constante- 
mente ta ser yama pa un of otro 
movemento cu nan ta mira den 
Santa Cruz, pero tur biaha cu 
patruya policial bai, esnan cu 
lo ta intimida e famia a baha na 
awa caba. 


Y awor, un auto relativamente 
nobo, ta pega candela den 
pleno careda. Autoridadnan 
hudicial a dicidi investiga e 
hecho aki, pasobra e ta indica 
cu tin un sabotage haci riba e 
auto, y si esei t’e caso, por papia 
di un atentado. Of e por ta un 
coincidencia. E investigacion 
lo mester demostra kico ta kico, 
pero si ta un atentado, e ta un 
caso serio. 


Dentro di poco lo tin cambio 
den 3 caya di Oranjestad 

Den cuadro di e proyecto pa centro di Oranjestad 


RICHARD Kramers, encargacu 
e parti di trafico pa Oranjestad 
a comenta riba e cambionan cu 
lo tin dentro di poco. 

Dentro di poco lo tin un cambio 
patras di Aruba Bank den centro 
di ciudad, esta Middenweg. 
E caya aki actualmente ta bai 
den direccion oost y dentro di 
aigun siman esaki lo core den 
direccion west. Si ta bin for di 
Middenweg, tras di Aruba Bank 
lo por bai straight den Caya 
Betico Croes, lo por bai man 
robez direccion oost, direccion 
di Burger King p.e. y por lora 


man drechi den direccion di 
Bata. Antes e caya ey tabata 
bin for di Hendrickstraat awor 
e lo cambia y lo bai direccion di 
Hendrickstraat.Banda di Post- 
kantoor, Boliviastraat dentro 
di poco lo bira un solo direc¬ 
cion y e caya cu tin dilanti di 
La Ronda tambe lo bira un solo 
direccion.E caya cu ta core pari- 
ba di Royal Plaza, esta Shell- 
straat dentro di poco lo wordo 
sera y tur trafico cu ta pasa via 
di Havenstraat yega Wegstraat 
ta bai man drechi of man robez 
sali net pabao di Royal Plaza 


subi L.G. Smith Boulevard. 
DOW lo elimina e duiker cu tin 
na e momentonan aki pariba di 
Arubus pa asina tur trafico por 
usa esaki normal.E cambionan 
aki ta relaciona cu e proyecto- 
nan cu tin na e momentonan 
aki pa centro di Oranjestad pa 
asina ora e plan bin cla, mayoria 
di e cayanan cu mester wordo 
cambia lo ta den proceso y asina 
tur caya ta den e situacion cu 
nan mester ta, segun Richard 
Kramers, banda di esaki e lo 
yuda cu e fluho di trafico cu tin 
na e momentonan aki. 

Cuidadornan di preso ta rabia y ta conclui cu 

Bonnie & Clyde t’esnan cu ta dirigi y ta dicta na KIA 



DIRECTORA di P&O Hus¬ 
ticia, sra. mr. Omaira Lares 
a declara cu e maneho na 
KIA ta riba bon rumbo, cu e 
“ziekteverzuim” ta bao control 
y cu hasta ordo y disciplina 
ta reina atrobe n’e instituto 
penitenciario. 

E ponencia aki a causa hopi 
hilaridad y disgusto bao e 
personal di KIA. Esei nos por 
conclui for di un declaracion 
cu AWEMainta a haya for di un 
grupo di cuidador di preso, cu 
no ta comparti e declaracion 
haci pa sra. Omaria Lares. 

E situacion na KIA ta mas 
bien caotico y ta papia di un 
decadencia total, causando 
asina un situacion peligroso 
pa tanto e personal y deteni- 
donan. 

Semper KIA tabatin su prob- 
lemanan, pero nunca antes 
e situacion tabata asina alar- 
mante manera t’e caso n’e 
momento aki. Minister di 
Husticia, Rudy Croes ta keda 
indiferente pa cu e preocupa- 
cion di Minister di Husticia 
prof. dr. Ernst Hirsch-Ballin pa 
cu e situacion penoso na KIA. 
Sumanan astronomico a 
wordo inverti pa cu e edificio 
di KIA, pero esaki mas bien 
ta pa satisface sponsornan 
di MEP, cu kier mira algo 
di nan placa bek. (“It’s pay 
back time...”) Pa motibonan 
desconoci no a sigui inverti 
den e “upgrading” di e per¬ 


sonal di KIA, ocasionando 
asina un retraso enorme pa cu 
e “know-how” di asuntonan 
penitenciario. 

Mientrastanto e actual Hefe 
di “Opleiding en Vorming” a 
pidi traslado, lagando asina 
e personal di KIA sin guia 
profesional pa cu nan labor 
diariamente n’e instituto aki, 
e propio cuidadornan di preso 
a duna di conoce. 

E personal di KIA no ta com- 
pronde nada mas: Na un ban¬ 
da sra. Omaira Lares ta papia 
di un situacion satisfactorio 
y den mesun rosea ta papia 
di un otro reorganisacion 
atrobe. 

E personal di KIA a experencia 
mas cu 20 reorganisacion y por 
lo menos 15 “organigram”. 
Pakico mester reorganisa 
atrobe si e situacion t’asina 
bon na KIA, manera cu sra. 
Lares mes ta ilustra? Ta un 
berguenza cu despues di 20 
ana y 10 Director ainda no a 
logra un formulacion y imple- 
mentacion pa cu un maneho 
responsabel y adapta n’e exi- 
gencianan di awe en dia. 

Si e actual Director mes no 
ta respeta instruccionnan di 
Minister Rudy Croes, kico por 
spera anto di e personal mes? 
E personal ta opina cu sra. 
Lares y Gadaffi ta maneha KIA 
manera “Bonnie and Clyde”. 

Nan a “snoer” e boca di Dien- 


stgroep caba. N’e momento 
aki Dienstgroep ta consisti di 
un solo miembro, kende mien¬ 
trastanto a wordo priminti un 
promocion, p’asina e tambe 
keda keto. 

Vice-Presidente di SEPPA cu 
a bai riba “non-actief ’ a laga 
KIA den schaal 5 y awor ta 
sperando riba schaal 9, siendo 
“non-actief’. Awor ta compro- 
nde pakico SEPPA no ta kibra 
cabez mucho mas cu KIA. 
Bonnie and Clyde ta coriendo 
cu tur kader na KIA. Durante 
ultimo ananan a manda busca 
6 funcionario for di Hulanda 
pa guia e seccionnan nobo na 
KIA, creando asina un kader 
solido n’e instituto aki. Pero 
a prefera di laga e seccionnan 
aki sera y a encarga e funcio- 
narionan aki cu otro trabao 


inutil. Esaki a ocasiona hopi 
frustracion y a haci cu varios 
a abandona servicio pa busca 
trabao den sector priva. 

E persona cu mester a bin 
pa guia e “Choller Detentie 
Centrum” cu a costa pueblo 
hopi placa a regresa Hulanda 
mientrastanto. A bin compro- 
nde cu P&O no kier a paga e 
funcionario aki mas cu schaal 
6, siendo un persona bon pre- 
para c’un educacion riba nivel 
academico. 

Sr. Peterson (ex-empleado di 
CEA) cu a wordo manda KIA 
dor di Minister Presidente, 
Nelson Oduber pa duna su 
aporte n’e staf di KIA nunca 
por a funciona como debe ser, 
esaki p’e tantisimo “clinch” 
formal cu Gadaffi. T’asina cu 


Gadaffi no ta deal cu e per¬ 
sonal di KIA, ta cada rato e 
ta na Playa cerca Omaira, na 
unda strategia y otro asunto¬ 
nan den pura ta wordo fabrica 
den otro. 

E personal di KIA ta convenci 
cu Minister Rudy Croes no ta 
cansa su curpa mas cu KIA y ta 
prefera “focus” riba “Indepen- 
dencia di Aruba”. “Hiep, hiep 

hoera.”!!!! Te aki e reaccion 

di un grupo di cuidadornan di 
preso, kendenan a pidi AWE¬ 
Mainta pa no menciona na 
nomber, pasobra manera tur 
hende por sa, tin un cultura di 
miedo na Aruba y mas ainda, 
manera nan mes a declara, 
nan tin miedo pa dirigentenan 
di Gobierno di MEP, bai na 
bula nan cabez. 

Piscador masha 
agracedi cu tin hende 
a raporta su boto a los 
y asina por a hay’e 



DIAMARS merdia un ciudadano a mira un boto geel cu berde 
ta drief bai abao su so y a deduci cu esaki lo a los for di e beach 
banda di Surfside. Mesora el a bati alarma na autoridadnan, 
cu a dirigi Polis Maritimo pa bai atende e caso aki. 

Na yegada di Polis Maritimo, nan a haya e boto ta drief bai 
pabao y a dicidi di gare, tow’e y trece aden. 

Debi cu nan no tabata sa unda e tabata mara, nan a mare tras 
di e yatenan n’e pier di Surfside Marina. E ciudadano cu fuera 
di bati alarma na autoridad, a dicidi di yama un Enfoke 90, 
unda Toko Winklaar a pasa e noticia aki di inmediato. 

Ta via Enfoke 90 e dono a haya sa cu su boto a los. Conhunta- 
mente cu aigun amigo y un otro boto nan a buske y trece n’e 
lugar unda e sa mare. 

E dono a keda masha contento y agradeci n’esnan cu a yude 
haya su boto. Danki ta bai n’e bon hende cu a raporta loke el 
a mira. 


E persona aki no kier 
bisa kende a maltrat’e 



DIAMARS mainta a drenta informe cu lo tin un persona herida 
benta n’e bushalte na Avenida Alo Tromp. Inmediatamente 
un patruya a bai n’e sitio y ei nan a bin topa cu un persona cu 
ambos banda di cara hincha y aigun parti na sanger y paha 
kibra, dunando indicacion cu el a ser maltrata. 

Ora polis a puntra e victima kico a påse, el a declara cu ta cai 
el a cai. Polis no a confia e version ei, pasobra tabatin ambos 
banda di cara golpia. Mirando cu e ta herida, a pidi presencia 
di ambulance pa hibe hospital pa tratamento y control. 


Si debolbe deposito risico 
di Elmar ta bira mas grandi 

Ademas e no lo afecta recibo di coriente, e lo keda mescos 



DIRECTOR di Elmar, Freddy 
Rafine a comenta riba e de- 
claracionnan di Marlon Werle- 
man di MEP, kende a bisa cu e 
ta haya cu e deposito di mas di 
20 miyon florin mester wordo 
entrega bek na consumidor. El 
a bisa cu posibilidad semper 
tey, pero mester evalua e risico 
di e decisionnan cu ta wordo 
tuma. 

Splicando riba e deposito, 
Rafine a comenta cu recibo di 
december ta caduca 14 di feb¬ 
ruari, esta 1 lunay mei despues. 
Na momento cu ta asina leu 
cu ta cuminsa corta coriente 


ta casi 2 luna despues, esta 2 
luna di retraso riba deposito di 
un luna. 

Si e hendenan ey cierto mo¬ 
mento no paga, e ora Elmar 
tin por lo menos un luna di 
consumo caba y un luna ta keda 
sin wordo paga. 

Director di Elmar ta bisa cu en 
berdad e risico ta chikito pa¬ 
sobra hopi hende no ta haci’e 
y e organizacion ta hinca den 
otro di tal forma cu e risico ta 
keda chikito. Si bira realidad 
cu ta debolbe comunidad e 
deposito di un luna, esey no ta 
yuda na nada. Si esey ta e deci¬ 


sion, Elmar lo mester bai wak 
di unda ta genera e placa ey pa 
sake, pasobra e placa ey no ta 
na banco, e placa ey ta wordo 
inverti den rednan pafor. Es 
decir, e placa lo mester sali for 
di e mesun fondo di Elmar y lo 
mester bai evalua e risiconan cu 
lo bir amas grandi. 

Mas aleu Freddy Rafine a in¬ 
forma cu no tin ningun com- 
pania di ultilidad na mundo 
cu e conoce cu no tin deposito, 
ademas si en berdad debolbe e 
deposito na tur hende, y e ora 
kico? Siguiente luna e cuenta ta 
bin mesun halto, e no ta baha. 
E ta expresa cu e no kier des- 
barata e idea completo, pero 
e risiconan mester wordo bon 
evalua y na cierto momento 
e responsabilidadnan mester 
wordo carga door di tur. 

For di september aha pasa ta 
bezig cu cierto evaluacionnan 
riba e deposito di con y ki ora 
freeze of ki ora no freez’e, ta 
mirando e sistema di Hulanda 
di con ta paga interes riba de¬ 
posito. “Ideanan tin hopi, pero 
ki cambio cu bo trese, e tin un 
risico cune. Si ta empresa y tur 
hende envolvi mester cargue 
nos ta cargue”. 

Segun Rafine e no ta bai pa e 
casnan, cu esakinan tin menos 
risico, pero un compania grandi, 
un NV si na dado momento e bai 
y ta laga un debe atras manera 
p.e un hotel cu tin deposito di 
1 miyon baha bai cu 2 luna di 
deposito, es decir ta papia aki 
di 2 miyon perdi. 




URGBMTE 


Nos ta buscando cu urgencia repartidornan pa e area 
di Oranjestad, Ponton y Santa Cruz. 


Si bo ta interesa piease yama na nos oficina prome cu 7’or di anochi 
na telefon 583-1400 of pasa personalmenta na Margrietstraat 3 

Arthur Dowers ta reta Ady Thijsen: 

Usa e mesun medida cu e ta usa 
pa otro hende den su partido 
caminda tin un oplichter 



Aprobacion garantisa y... 



AUMENTO GRATIS! 

CMB ta ofrece bo e mihor deal pa cubri 
bo gastonan personal den e temporada aki. 

- Bo ta un bon cliente cu excelente record di pago na CMB? 

- Bo tin mas cu 1 ana ta pagando ariba bo prestamo? 

- Bo kier renobå bo prestamo pa e suma original plus 10% GRATIS? 


Si bo a contesta e preguntanan aki positivo, bo Aprobacion ta Garantiså 
y AUMENTO GRATIS! 


EHEMPEL: 

Aprobacion garantiså suma original: 

Aumento di 10% GRATIS: 



CMB 


RETAIL LOANS DIVISION 

Personal & Mortgages 


20,000.00 

2,000.00 na 0.0% interes 


Presta cu confianza y 
PAGA MENOS na interes. 

TUMA CONTACTO CU NOS DIVISION 
DI PRESTAMO y nos representan tenan lo 
asisti’bo imediatamente. 


L.G. Smith Blvd. 114, Oranjestad • T: 582-1873 • F: 582-5116 

E oferta aki ta valido pa tur prestamo personal te cu 40,000.00florin. Pa prestamonan mas grandi pidi pa un consulta privd pa condicionnan 
mas specifico. Interes Efectivo Annual ta 17.9 % (APR). CMB ta reserva e derecho di aprobacion di tur aplicacion cu wordo presenta na su 
oficinanan. E relacion entre CMB y su clientenan ta wordo determina pa e “Condicionnan General ” di Banco. 


PARLAMENTARIO di partido 
AVP, Arthur Dowers a reac- 
ciona riba Ady Thijsen, kende 
siman pasa den compania di 
dos otro parlamentario a duna 
un presentacion eroneo di nos 
sisteman legal.Dowers ta reta 
Thijsen pa usa e mesun me¬ 
dida cu e ta usa contra tur otro 
hende den su mesun partido, 
pasobra den su partido tin un 
minister cu a comete valsheid 
in geschrifte oplichting. Pesey 
Dowers kier pa Thijsen usa e 
mesun midi aki den su partido 
y bisa si e mester keda sinta 
eynan of no, of sino dicon e no 
ta e usa e mesun medida aki den 
su partido. Tambe Arthur Dow¬ 
ers a bisa cu na Aruba mescos 
cu na hopi otro pais na mundo 
ta asumi cu un persona ta in- 
ocente te na momento cu wordo 
prueba cu e ta culpabel, pero 
Thijsen a cambia esaki bisando 
cu e persona ta culpabel na 
momento cu rudy lampe y Ady 
Thijsen dicidi. AVP ta considera 
cu esaki ta algo incorecto. 
Igualmente Dowers a bisa cu fis- 
cal por exigi kico cu e kier, pero 
no ta na ordo pa un miembro 
di Parlamento pa bisa cu esaki 
ta mucho tiki. Y banda di esaki 
mester compronde cu fiscal por 
puntra tur loke e kier, pero na 
momento cu un huez tuma de¬ 
cision y cu den instancia di mas 
halto cu nos conoce, y esaki por 
ta corte di derechonan humano 
na Europa, no por bisa sin mas 
cu un hende ta culpabel. 
Parlamentario di AVP ta consid¬ 
era cu loke Ady Thijsen ta haci 
ta hunga politica den e proceso 
aki cu a wordo politiza for di 
momento cu e la cuminsa. 

AVEMainta 

øcorMkÅrGbo 

Nos e-mail: 

noticia@awemainta.com 

Tel: 583-1400 
Fax: 583-1444 

Pa propio desaroyo di Aruba ta urgente pa 

introduci e ley di leerplicht 


GLENN Lande miembro di partido 
MPA a elabora riba e tema di leerplicht. 
El a comenta cu na Hulanda esaki a 
wordo introduci por lo menos 40 aha 
pasa caba y na Curagao esaki ta existi 
pa varios aha caba, pero na Aruba, cu 
ta un parti di Reino lamentablemente 
despues di tanto aha di discuti y papia 
di e ley aki, ainda nada. 

Segun Lande, poblacion y special¬ 
mente politiconan hulandes a realiza 
ki importancia un ley asina tin pa su 
poblacion, pasobra si kier hisa nivel 
di desaroyo di un pais, ta necesario pa 
hisa tambe e nivel di estudio y ensenan- 


sa di e poblacion. E ley di ensenansa 
obligatorio ta conta te 16 aha, pero ta 
wordo extendi te 18 aha y si no aplica 
e ley aki na un pais desaroya, ta haya 
cu na un edad relativamente hoben, e 
hobennan tin e chens di drop out sin 
ningun consecuencia legal, pero pa 
e pais si tin consecuencianan. Esaki 
pasobra si e hoben drop out aigun di 
nan lo busca trabao, pero hopi lo keda 
cana rond, door di nan edad no ta haya 
trabao y na cierto momento e ta bira 
negativo pa e pais. 

Na Hulanda e ley a wordo amplia mas 
ainda y a bin cu e cualificatie plicht. 


Esaki ta bisa cu ora e hoben ta cum- 
pli 16 aha, di biaha e ta haya su mes 
den e siguiente fase di e ley caminda 
cu e mester busca un cualificacion 
na nivel mas halto, dus entre 16 y 18 
aha e hoben mester sigui un estudio 
sea riba nivel di Havo/Vwo of nivel di 
educacion intermedio profesional (EPI 
na Aruba). 

Segun Glenn Lande e ley aki ta existi 
den cierto forma na Curagao tambe 
caminda cu e ta wordo yama un sociaal 
plicht. Na Aruba MPA a bin cu esaki 
tambe caminda cu kier duna e hoben 
e oportunidad despues di 16 aha si e 


no sigui cu su estudio full time pa e 
por sikiera parti di siman studia y e 
otro parti traha of obligatoriamente 
e mester busca un ofishi caminda e ta 
siha algo di esaki y despues esaki por 
bira su trabao diario. 

Miembro di MPA ta bisa cu di e forma 
aki ta evita cu e hoben no ta keda riba 
un nivel di estudio hopi abao, y esaki 
ta trese un desaroyo pa e pais tambe 
despues di tempo. 

MPA a haci un apelacion na Minister di 
Ensenansa pa pronto bin cu e ley aki y 
introduci’e pasobra e ta hopi necesario 
pa Aruba. 


MPA kier claridad riba desaroyo 
di Seroe Colorado 

Pregunta ta si e areanan aki lo keda accesibel pa 

nos hendenan 


BABY Beach ta un tema cu a 
wordo trata den conferencia 
di prensa di MPA door di su 
presidente, Willem Vrolijk. E 
ta comenta cu no ta for di awor 
ta tende cu lo bin un desaroyo 
grandi na Seroe Colorado. 
MPA, y e mes como persona di 
San Nicolas ta expresa cu nan 
ta di acuerdo cu un desaroyo 
na San Nicolas, pero manera 
cu a wordo conseha di pasado 
caba, pa mihor bin cu un desa¬ 
royo cu no ta labor intensivo, 
pero Capital intensivo. 

Den e caso aki e por a com- 
pronde cu tereno a wordo 
duna caba na un grupo cu lo 
desaroya hotel eynan. Esaki 
ta encera cu e lo ta Capital 
intensivo, pero tambe labor 
intensivo y lo nos haya nos 
mes den e situacion cu lo 
mester importa trahador di 
afor pasobra no tin suficiente 
na Aruba y esaki lo aumenta e 
problemanan ya existente. 
Banda di esaki Vrolijk ta bisa 


cu mester tene cuenta cu si e 
facilidadnan cu tin den Seroe 
Colorado y Grapefield si nan 
ta bai keda accesibel pa pueblo 
en general. 

Riba esaki el a bisa cu sa cu 
ta bai desaroya Baby Beach, 
Rodgers Beach na e National 
Brindge cu tin na Seroe Colo¬ 
rado y Boca Grandi. Door 
di esey ta puntra e minister 
concerni si e lugarnan aki ta 
bai keda accesibel pa pueblo, 
specialmente pueblo di San 
Nicolas. 

Ademas por a compronde cu lo 
bin un caminda cu lo conecta 
e area aki, pero por a corda cu 
den pasado ora kier a bin cu 
e vierbaansweg e minister di 
Infrastructura actual tabata 
na cabez di e manifestacion 
contra di esaki, cual na dado 
momento a stop e desaroyo 
di esaki, algo cu awendia tur 
hende ta sinti falta di dje. 
Loke Willem Vrolijk por a 
compronde ta cu e caminda cu 


lo bin awor ta solamente pa e 
hotel, esta no pa San Nicolas, 
no pa conecta San Nicolas cu e 
otro areanan. Esaki ta cosnan 
cu ta wordo tendi y door di 
esey e ta haci e preguntanan 
concerniente na e Minister pa 
e duna un splicacion riba du- 
namento di tereno, accesibili- 
dad pa pueblo y e caminda cu 
lo bin. 

Presidente di MPA tambe a 
menciona cu Roland Peterson 
di SNBA a traha un rapport 
riba e area di Baby Beach y 
vecindario, caminda cu a bin 
cu diferente aspecto. Door di 
esey kier puntra e minister 
tambe si el a tene cuenta cu e 
rapport aki cu a wordo traha 
specialmente pa tene e lugar 
limpi y accesibel pa nos hen¬ 
denan. 

Finalizando, Willem Vrolijk 
a expresa cu nan ta spera di 
por tende den e dianan aki 
di e minister concerni riba e 
puntonan aki. 


Monica Kock ta expresa: 

Banco Central y IMF ta confirma 
cu efectonan di BBO lo por sigui 
wordo sinti pa mas ana 

Presupuesto balanza lo por wordo alcanza te na 2012 

DEN e situacion di inflacion cu Aruba ta 
di 10.2%, ta haya e discusion for di unda 
esaki a bin. E discusion ta si esaki a wordo 
causa door di BBO of door di prijsnan di 
crudo. Segun lider di MPA, Monica Kock, 
si wak e rapport di IMF, nan mes a saca e 
conclusion cu esaki ta hopi halto, y esaki 
tabata apenas esun di october. Segun 
IMF e inflacion a wordo causa door di 
BBO. Prijsnan di utilidadnan no ta esun 
cu a afecta hopi e inflacion segun Kock a duna di conoce citando 
e rapport di IMF. 

Cu esaki e ta expresa cu e inflacion a wordo crea door di gobi- 
erno mes, un inflacion cu IMF ta yama hopi alarmante. Pesey 
lider di MPA ta bisa cu gobierno mester analiza loke nan a haci. 
Supuestamente nan a bin cu BBO pa yega na un presupuesto 
balanza cueste loke cueste na 2009. Pero awor a bin cu un BBO, 
a bin cu un inflacion, prijsnan a bai sky high y economia a bai 
un tiki for di sla completamente y presupuesto balanza di 2009 
no lo bai wordo logra. Segun IMF e promer aha cu por logra un 
presupuesto balanza ta na 2012. 

Mirando esaki Monica Kock ta puntra ta dicon ta sacrificando 
tur luna pa paga BBO y prijsnan sky high si no lo yega na e pre¬ 
supuesto balanza y ta crea e pregunta ta kico e gobierno aki ta 
haciendo, ki tipo di decisionnan e ta tuma. Mas ainda gobierno 
no a preocpua su mes pa calcula e consecuencianan di BBO pa 
despues di 2007, nan a haci esaki solamente pa 1 aha, pero Banco 
Central ta bisa adelanta caba cu na 2008 e efecto por sigui bai 
ainda, cu e efecto no ta pa 1 aha so sino pa hopi mas aha. Segun 
lider di MPA esaki a wordo confirma tambe pa IMF caminda cu 
ta bisa cu ta posibel cu e impacto completo di BBO lo tuma mas 
tempo pa materializa y esaki lo por pone cu inflacion ta bai subi 
mas ainda. 

Un gesto di grandesa 


WILLEMSTAD - Pa corant 
NOBO na Corsow, indudabla- 
mente e notisia ku Defensor di 
pueblo mr. Fred Wiel a entregå 
su retiro komo tal a kousa un 
gran impakto den opinion pub- 
liko na Korsou. 

Den su editorial e corant ta 
sigui scirbi: Naturalmente por 
tin hopi spekulashon riba e 
motibunan ku mr. Fred Wiel 
a duna pakiko ela tuma retiro 
pero teniendo kuenta ku ta 
trata aki di un persona korekto 
i di prinsipio i di gran integridat 
ku a purba di duna kontenido 
na un funshon sumamente de- 
likado partikularmente pa ku 
mandatarionan, mester respetå 
e desishon aki. 

Den un interpretashon ku ta 


keda kompletamente pa nos 
responsabilidat, nos ta kom- 
prondé i aseptå e retiro di mr. 
Fred Wiel kende dje forma aki a 
demostrå un grandesa di karak¬ 
ter i alto nivel di integridat ku ta 
un ehémpel pa mayoria di nos 
gobernantenan. NOBO meskos 
ku ‘by now’ mayoria di hende 
ku tin un kompiuter na Korsou 
a tuma nota di kontenido dje 
informe preliminar ku Defen¬ 
sor di Pueblo a traha i kual su 
kontenido na nos pareser, no 
mester ta motibu pa e tuma su 
retiro. 

E mero hecho ku ela aseptå 
tur responsabilidat pa e eror 
tékniko manual aki tabata 
sufisiente pa pone un punto 
tras dje suseso.Pero Fred Wiel, 


siendo e persona di integridat 
ku mester duna un ehémpel na 
no solamente komunidat pero 
mandatarionan tambe a tuma e 
paso korekto.Un otro motibu ku 
pa nos ta hustifikå e desishon 
ku ela tuma ta ku sistemåtika- 
mente, konsientemente i tin 
biaha por hasta papia di mala 
fe, a bin ta mina i debilitå e fun¬ 
shon di Defensor di pueblo. 

No ta promé biaha ku den 
su tarea di “check & double 
check” denunsianan ku drenta 
na su ofisina, mandatarionan 
ku mester sa miho no ta hasi 
kaso i ta ignorå e esfuersonan 
di Defensor di Pueblo komple¬ 
tamente. 

Sin ke sita kontenido dje raport 
pasobra si nos hasi esei, nos 


tambe lo ta violå prinsipio- 
nan di konfidensialidat ku mr. 
Fred Wiel a husga ku ela violå, 
nos tin ku konstatå ku e eror 
tékniko humano ku ela kometé 
no mester ta motibu pa ela re- 
nunsiå.Motibu si pa ela renun- 
siå ta loke ta un sekreto publiko 
i hecho di konosementu general 
ku e mandatarionan ku nos 
tin na Korsou di presidente 
di Bestuurscollege bin abou 
sistemåtikamente a bin ta ig¬ 
norå i despresiå su funshon. 
Nos na su lugå tambe lo a tene 
honor na nos mes i renunsiå 
irevokablemente. 

Komo ultimo opservashon nos 
ke senalå ku su desishon ta 
prueba di mas grandesa ainda 
si komparå esaki ku akshonnan 


ku tantu mandatarionan den 
pasado komo den aktualidat a 
yega di kometé pero no a saka 
nan konklushon. 

Un minister di Hustisia ku bou 
di su responsabilidat nan ta 
mata hende den prizon siendo 
ku e prezu ta na enkargo i bou 
di responsabilidat di gobiérnu 
pero ta di plak ne stul ministe- 
rial ta un dje ehémpel ku ta 
laga e desishon di Fred Wiel 
resaltå mas tantu ainda den su 
grandesa. 

Ku e ehémpel ku Fred Wiel a 
duna ayera e meresé un estatua 
miéntras ku pa esnan ku no tin 
ni un krenchi dje integridat i 
grandesa aki mester traha es¬ 
tatua pero di lodo.... 

E tim di Amstel ta gana 
un premio Regional 



Empleadonan di Amstel selebrando e premio. 


WILLEMSTAD - E esfuerso- 
nan di e personal di Amstel 
na Korsou i Boneiru a hiba na 
resultadonan tremendo. Den 
e siman ku a pasa Korsou i Bo¬ 
neiru a gana e premio pa “Best 
Operational Improvement”. Ku 
esaki nan a destakå riba mas 
ku 40 pais. 

E echo ku Amstel a gana e pre¬ 
mio aki, ta ilustrå un prestashon 
sumamente haltu. E premio ta 
wordu otorgå pa Heineken Ca- 
ribbean & Central America. 
Mas ku 40 pais a partisipå i ta 


asina ku diferente organisashon 
ta kompeti pa e gran premio, ku 
e biaha aki e resultå den man 
di Korsou i Boneiru. Direktor 
Jurriaan van ‘t Hof, a risibi e 
premio na nomber di personal 
di Amstel. 

“E premio aki ta un mérito pa ku 
e resultadonan ku nos komo tim 
a logra huntu. E resultadonan 
aki ta salf for di e spiritu moti- 
vante i positivo ku ta reina den 
nos empresa. Nos tur sa kiko e 
metanan ta i kada un di nos ta 
hasi e esfuerso nesesario pa tur 


dia di nobo nos ta un stap mas 
serka di e metanan,” van’t Hoff 
a bisa. 

E personal kompletu a selebrå 
e resultadonan di 2007 du- 
rante di un dia sosial na laman 
di Sta. Cruz. Miembronan di 
personal di Boneiru tambe 
tabata presente na e okashon 
festivo. I komo selebrashon pa 
ku e premio spesial, djabiérné 
ultimo un biaha mas, a ripiti e 
selebrashon ku un aktividat so¬ 
sial mas chikitu, esta un “Amstel 
Happy Hour”. 


Ku un oumento di 33.5%.. 

Turismo na Korsou ta baiendo 
‘viento en popa’ na yaniiari tambe 


WILLEMSTAD. - 25 di 

februari 2008). Sifranan pre- 
liminar di Ofisina di Turismo 
publikå ta indikå ku en total 
29,308 turista di estadia a bish¬ 
ita Korsou den luna di yaniiari 
2008, un oumento di 33.5% 
komparå ku yaniiari 2007. 

Tråfiko for di Europa a krese 
ku 7% di 10,717 pa 11,463 den 
yaniiari di 2008. Mayoria di 
e kresementu aki ta bini di e 
merkado Hulandes ku a krese 
ku 7.9%. En total tabatin 9,639 


hulandes di bishita na Korsou . 
Otro merkadonan europeo tam¬ 
be a krese, manera entre otro 
turismo for di Bélgika, (11.5%), 
Alemania (+10%), Switzerland 
(+44.4%), Portugal (+35.0%), 
Finland ( + 34.8%), Oustria 
(24.0%) i Norway (16.4%). 
Aigun merkado ku a desaroyå 
ménos positivo ta Suisa, Italia, 
Spana i Inglatera . E problema 
di kupo aéreo ta keda forma un 
bottleneckpa desaroyo simultå- 
neo di e diferente merkadonan 
Europeo. Subida den un merka¬ 


do ta nifikå bahada den otro 
merkado pa e simpel motibu di 
falta di sufisiente asiento riba e 
ruta Amsterdam - Korsou. 

Tråfiko for di Sur Amérika 
tambe a sigui krese. No sola- 
mente turismo for di Venezuela 
a oumentå pero tambe turismo 
for di otro åreanan a mustra un 
desaroyo positivo. Tråfiko for 
di kasi tur merkado a krese ku 
eksepshon ku tråfiko di (Peru 
-20.6% i Ecuador -15.3%) 
Venezuela a sigui krese. A reg- 


Posishon di DP 

DP ta aseptå eror di 
Ombudsman, pero no ta 
aseptå su resignashon! 

WILLEMSTAD - E lider politiko di Partido Democraat, sr. 
Norbert George, a tuma nota di e informe enkuanto Ombuds¬ 
man, esta Defensor di Pueblo sr. Fred Wiel. 

Frakshon di DP ta respetå e desishon di sr. Wiel ku a entrega 
su resignashon komo Defensor di Pueblo pa motibu di un eror 
inosente ku por a sosodé ku kualkier hende of profeshonal. 
Segun George e solo echo ku sr. Wiel a entrega su resignashon, 
pa frakshon di DP ta proba ku sr. Wiel ta konsiente di e ember- 
gadura di e eror inosente. Pero ainda mas importante sr. Wiel 
ta proba un bes mas un grado haltu di integridat intachabel i 
e persona altamente responsabel ku e ta. 

Si pone e eror inosente den balansa ku e kondukta integro, 
intachabel i responsabel di sr. Fred Wiel, no ta sobra frakshon 
di DP nada mas di aseptå e eror inosente i alabes rechaså su 
resignashon enérgikamente, di akuerdo ku George. 

Pues, frakshon di DP den Konseho Insular “no” ta aseptå sr. 
Wiel su resignashon. Sr. Wiel ta e miho Ombudsman ku pueblo 
di Korsou por deseå, i komo tal sr. Wiel ta di keda ehersé e 
funshon di Defensor di Pueblo, asina George ta deklarå. 


Defensor di Pueblo 
ta splika motibu di 
su retiro 


WILLEMSTAD. Dia 25 di 

februari 2008 mr. Fred Wiel, 
Defensor di pueblo a entregå 
un petishon pa tuma su retiro 
for di e ofisio di Ombudsman 
di Teritorio Insular di Kor¬ 
sou, entrante dia 18 di mart 
2008 (despues di a tuma mi 
fakashon di 2007 i 2008). 

E petishon aki tin di håber 
ku e konsekuensianan ku ela 
saka pa su mes na un eror 
pa’mi imperdonabel ku ela 
kometé dia 25 di februari du- 
rante su trabou na ofisina. 

Pa un fayo manual, trahando 
na su kompiuter, ela pega un 
nota di 25 pågina, kontenien- 
do resultadonan di un investi- 


gashon, pa kibokashon na un 
mensahe di e-mail ku tabata 
destinå pa tur mandatario i 
empleadonan publiko. 

Pa motibu di e eror aki un 
kantidat di dato, bou di kua 
akshonnan i sirkumstansi- 
anan di hende, kende nan 
identidat mester a keda kon- 
fidensial, a bin resultå den 
publisidat. 

Ante e kiebro di konfiansa 
aki, ku komunidat mester tin 
den su ofisina di Defensor di 
Pueblo, mr. Wiel ta hana ku 
su retiro ta na su lugå. No 
opstante esaki e ta gradisi pa 
e konfiansa ku anteriormente 
a pone den su persona. 


istrå un total di 7,545 turista 
Venezolano den yaniiari 2008 
komparå ku 1,555 den 2007. 
Merkadonan importante man¬ 
era Brazil a sigui krese (140%), 
Surnarn (66%), Colombia 
(33.8%) i tambe Argentina 
( 10 . 6 %). 

Grupo di Teatro Wali-shali cu comedia “Esaki ta amor?” 



DEN e ultimo programa di e 
proyecto di conta cuenta pa 
nos grandi, un proyecto di Bib- 
lioteca Nacional Aruba, Grupo 
Wali-shali a presenta un come¬ 
dia como parti di e programa 
di clausura. 


E obra cu a presenta ta hiba 
como titulo “Esaki ta amor?”. 
Tabata trata di un comedia basa 
riba e tema di e diferencia di 
comunicacion entre mayor cu 
yiu den tempo aya compara cu 
e tempo moderno. E ideanan 


di mayor cu yiu riba esaki no 
ta tur ora mes un cos. “Esaki 
ta amor?” ta trata di un famia 
di cuater persona. Chichi, yiu 
muhe mayor, ta spera bishita 
di su yoncuman. Prome bishita 


na cas. Espectativanan ta halto. 
Mayornan di Chichi ta curioso 
pa sa ki tipo di mucha homber 
esaki ta. Ora cu ta resulta cu e 
mucha homber tin un estilo di 
anda cu hende ful diferente for 


di esun di e mayornan di Chichi 
ta custuma cu ne, e bishita ta 
bira uno di hopi tension. 

E ta un situacion cu hende 
grandi por reconoce facil. Un 
situacion caminda cu ta ripara 
cu un otro generacion tin un 
otro manera di expresa nan 
mes. Esaki a wordo treci na un 
manera comico. Miembronan 
di e grupo Wali-shali a yega di 
presenta e obra aki tempo di 
scol. A adapta esaki un poco den 
curso di tempo. 

E presentacion a tuma lugar 
den sala di actividad di St. 
Michael Paviljoen. St. Michael 
paviljoen ta un cas di anciano 
cu 100 habitante den centro di 
Oranjestad. 

Publico tabata bon anima. E 
presentacion di Wali-shali a 
complementa e programa di 
contamento di cuenta y a dune 
mas variacion. A purba di yena 
e programa completo cu presen- 
tacionnan cortico pa asina no 
perde e atencion di e publico. 
Pa clausura e mainta Sr. Buehi 
Boekhoudt a toca caha di orgel. 
Biblioteca Nacional Aruba a 
bishita diferente Cas di Anciano 
durante e ultimo tres lunanan y 
a hiba un programa varia. 


Dolfijnnan Rubiano 


TIN ora bo ta puntra bo mes, 
un pais no ta siha nunca? Dia- 
bierna ei mi a lesa den Amigoe 
cu The Palm Island tin planes pa 
euminsa cu un dolfinarium. 

Di biaha mi a pensa: “Ta cabez 
duro mes Aruba tin anto?” 

E delaster ahanan Aruba a 
haya hopi publicidad negativo 
tocante e problemanan cu Juffr. 
Holloway a ocasiona y cu a 
costa Aruba miyones. 
Politoconan di Aruba y repre- 
sentadornan di toeristenburo 
por a fiesta na grandi cerca fa¬ 
mia Malmberg riba nan Palm 
Island. 

Natural cu nada no ta por nada. 
Nan kier realisa un sono di e 


famia aki tin, esta un dolfi¬ 
narium, unda cu turistanan por 
bai landa cu dolfijnnan. Ainda 
nos Gobierno y nos pueblo no a 
siha nada? 

Nan no a haya tempo pa lesa 
corant, lesa tur loke a pasa na 
Corsow unda dos dolfijn a ataca 
turistanan? 

Suerte pa Corsow cu nan no ta¬ 
bata Mericano y cu e victiman- 
an aki Hulandes a keda cu asina 
tanto susto despues cu nan a 
wordo menasa, cu hasta te awor 
nan tin miedo di papia. 

Na Hulanda televishon y corant 
a duna e caso aki hopi atenshon. 
Y kico nos ta haya di lesa awor? 
Aruba kier pensa ainda si di ber- 


dad nan kier un dolfinarium. 
Asina nos ta haci nada otro cu 
provoca e destino, provoca ac- 
cidentenan, problemanan local 
y internacional. 

Con ta posibel cu un isla cu 
ya a haya hopi sota ainda ta 
buscando mas problema dor 
di euminsa cu un dolfinarium, 
permiti turistanan landa cu 
dolfijn? St. Maarten si a realisa 
nan mes e consecuencianan y 
a stop e plannan aki y Aruba? 
Ainda Aruba tin cu pensa. 
Varios accidente cu dolfijnnan 
Curasoleno no por a wordo 
evita ni dor di e promesanan, 
ni dor di e flyernan bunita tam- 


poco dor di como se yama ley y 
reglanan. No tin garantia at all 
cu cos lo bai bon. 

E bestianan aki ta y keda ani- 
malnan salvahe y rond mundo 
ya ta hopi biaha accidentenan ta 
pasa cu animalnan prisonero. 
Ora cu algo bai malo cu e dolfi¬ 
jnnan, ban purba awor di splica 
y consola e Mericanonan. Nan 
lo euminsa sigur cu procesonan 
te ora cu nun haya nan miyones, 
apesar cu nan a firma un de- 
claracion. 

Un cos ta sigur, e dononan lo 
no bai paga e miyones di claims 
cu lo bini. Atrobe ta Aruba y 
indirectamento e ciudadano, 
mester entrega pa un sono di 


otronan cu a wordo realisa. 
Vale la pena pa haci nota di e 
casonun aki, lo no ta dificil pa 
tuma un desicion, toch? 

Elsa Lopez 
Dokterstuin 237 
ID 1951070808 
Curacao 

Tel 5999-864-3595 

Xpresa bo mes 

noticia@awemainta.com 

Tur comunicado o remetido cu ser manda pa AWEMainta mester indui 
nomber, fam y number di telefon di e remitente. 

AWEMainta ta keda cu e derecho reduci of edita esakinan pa publicacion. 


Ontvanger y su ‘pantaya di number’ cu ta instala na un lugar incorecto 

Cu consequencia cu e cliente/pagador ta haya nek stijf y dolor di lomba. 


PA paga e impuesto riba num¬ 
ber di auto, impuesto riba tere- 
no y impuesto riba erfpacht etc 
etc, nos pueblo mester acudi 
na e Oficina di Impuesto (Ont¬ 
vanger) pa paga esaki. Natural- 
mente como un bon ciudadano 
semper nos comunidad Arubano 
ta cumpli tambe hopi bon cu su 
deber civico. Lamentablemente 
ki ora un ciudadano bay e Ofi¬ 
cina di Impuesto e mester coy 
un number y warda ora su beurt 
yega p’asina e wordo atendi. 

Te aki tur cos ta zona hopi 
bunita y netchi, pero e prob¬ 
lema ta surgi, cu mientras e 
hendenan en question ta sinta 
warda, tambe nan mester check 
riba e pantaya di number ki ora 
nan number ta aparece riba 
e pantaya p’asina nan wordo 
atendi. Pa estupidez y of pa ab- 
normalidad (ningun hende por 


splica esaki ainda) e pantaya no 
ta instala dilanti e publico sinta 
den stul, sino na banda links y 
patras na halto di e ciudadano. 
Esaki ta algo incomprendibel). 

Consequencia di esaki ta, cu ki 
ora e ciudadano kier check ki 
ora su number ta sali, e mester 
bira su nek mas cu 90 grado y 
keda repiti esaki cada biaha cu 
e kier check riba e pantaya di 
number. Debi cu e publico sinta 
den Ontvanger frequentemente 
mester bira su nek hopi biaha y 
mas cu 90 grado, nan ta bay sinti 
un dolor di neky despues nan ta 
haya un nek stijf tambe. Hasta 
dolor di lomba nan por haya 
tambe. E nek stijf aki (y dolor 
di lomba) mas bien ta aparece 
hopi riba e hendenan mayor of 
nos grandinan cu normalmente 
no ta haci ehercicio of no ta 
move hopi. No por descarta 


tampoco e posibilidad cu hasta 
e hendenan hoben y cu fisica- 
mente ta bon tambe por haya 
un nek stijf pa cu e trocemento 
di curpa inhumano y biramento 
di garganta abnormal aki ora 
cu nan bay paga na Ontvanger. 

E asunto aki ta mustra un cos 
chiquito, pero berdad ta cu e ta 
pone mas gasto riba nos paga- 
dornan di belasting, pasobra e 
ciudadano concerni mester bay 
cumpra remedi pa cura/alivia e 
maldito nek stijf menciona y e 
dolor di lomba. Kiermeen debi 
na un manera absurdo di pone 
e pantaya di number den ont¬ 
vanger e pueblo esta e pagador 
di belasting ta sufri y ta hayele 
confronta fuera di su culpabil- 
dad cu mas gasto financiero. 
Den otro palabra, mientras 
nos Oficina di Impuesto laga e 
pantaya di number den e forma 


actual, nos pueblo ta confronta 
su mes tambe cu mas gasto 
banda di tur e medidanan cu 
nos gobierno actual ya a impone 
riba nos pueblo, pa no papia 
mes di e costo di bida haltisimo 
actual di 10,2% cu a yuda cu 
e pueblo Arubano a perde un 
luna di su entrada dor di esaki. 

Mester tene na cuenta cu cualk- 
ier gasto innecesario manera 
esaki ta kita un par di kipashi for 
di mesa for di un ciudadano cu 
un entrada abow. Aunque pa un 
ciudadano cu un salario halto 
e gasto financiero entorno nek 
stijf y dolor di lomba aki ta algo 
insignificante, toch e ta sinti e 
dolor y sufrimento di e nek stijf 
y dolor di lomba. Es decir cu tur 
nos pagadornan di impuesto 
esta e financieramente zwak of 
e financieramente fuerta (cu ta 
acudi na Ontvanger) nan tur ta 


sinti e dolor cu e manera robez 
cu e pantaya di number na 
Ontvanger ta instala. Ta mas cu 
hustu tambe cu mester por pone 
e Oficina di Impuesto respon- 
sabel pa cu e extra gasto cu nos 
conciudadano en question ta 
confronta su mes cu nele. Cari- 
nosamente ta pidi Ontvanger 
pa tene piedad pa cu e salud di 
e pueblo esta e pagador di be¬ 
lasting cu ta bishita Ontvanger 
pa cumpli cu su deber civico. 
Tambe ta spera cu Ontvanger 
lo sabi di acepta esaki como un 
critica constructivo y cambia e 
lugar di e pantaya di number 
den tal forma cu esaki por 
elimina e problematico di un 
nek stijf of dolor di lomba oca- 
siona pa e pantaya di number di 
Ontvanger. 

Sans Rancune. 

Frenk Kock 


Clarisca Velasquez di AVP 

Presupuesto alternativo: Alivio pa pueblo 



ANALISANDO e presupuesto 
di gobierno pa ana 2008 AVP 
a ripara cu gobierno no a tene 
na cuenta e necesidad cu ta 
biba den nos comunidad y cu 
e maneho di gobierno ta pober 
y tambe masha poco inversion- 


nan ta empeora e situacion mas 
ainda. E maneho aki ta afecta 
e structura di nos economia, 
ensenansa, turismo, infrastruc- 
tura, e calidad di bida di nos 
hendenan. Pesey mes AVP ta di 
opinion cu e deterioronan aki 
mester di atencion rapido y a 
traha un presupuesto alterna¬ 
tivo pa asina aloca placa unda 
mas ta necesario y urgente. Aki- 
nan mi ta elabora riba cada un 
di partinan caminda AVP a trece 
cambionan den e presupuesto 
2008 cu ta demostra cu por 
otro si tin boluntad y pa pueblo 
ta na altura cu AVP ta traha na 
bienestar y felicidad di nos tur 
y pa abo pueblo ta na altura di 
tur loke ta worde haci! 

Ensenansa: Mirando cu e minis¬ 
ter di ensenansa a corta cu casi 
3 miyon den su prespuesto di 


ensenansa pa ana 2008 A.V.P. a 
aloca 5 miyon pa por inverti den 
materialnan pa skol y tambe 
pa drecha skolnan cu ta den 
hopi mal estado. E pregunta na 
Minister di Ensejansa ta kiko ta 
prioridad pe anto? 

Inverti den ensejansa ta inver¬ 
sion den futuro di nos pais! 
Asuntonan Social: A aloca 8 mi¬ 
yon florin pa asuntonan social 
pa por combati e pobreza cre- 
ciente cu tin den nos comuni¬ 
dad y tambe pa por garantiza e 
calidad di bida di nos hendenan 
na unda a hisa e bijstand cu 
50% na e netto minimumloon 
y tambe a introduci un toeslag 
pa muchanan te 18 anja cu ta 
bai skol caminda cada mucha 
lo hanja 100 florin extra pa luna 
mirando cu costo di bida a subi 
barbaramente cu e BBO. 


Lo elimina BBO: Lo elimina e 
maldito BBO cu ta e causante 
mas grandi di e pobreza cre- 
ciente na Aruba y e costo di bida 
cu a bira asina impagabel! Esaki 
lo wordu elimina den dos anja. 
pa anja lo elimina 1.5 %. 

Turismo: A aloca 3 miyon ex¬ 
tra pa turismo mirando cu e 
gobierno aki ta deja y no ta 
inverti suficiente placa den 
propaganda Aruba den exterior. 
A aloca e suma aki cu e meta 
pa atrae turistanan cu ta gasta 
mirando loke e turistanan a 
gasta na Aruba na anja 2007 a 
baha si nos compara esaki cu 
anja 2006. 

Desaroyo pa San Nicolas y 
vecindario: Manera nos por 
mira e gobierno aki no tin 
ningun atencion pa e parti di 


pariba di brug y cu esaki a keda 
atras den desarollo compara cu 
resto di Aruba pesey mes A.V.P. 
a aloca den su prespuesto aler- 
nativa 2.5 miyon pa desarolla 
esaki. 

Indexering pa ambtenaar: Den e 
casi siete anja cu e gobierno aki 
ta sinta nunca e no a compensa 
e ambtenaar cu indexering. 
A.V.P. aloca hasta placa pa por 
paga e ambtenaar indexering. 
Infrastructura: Mirando un 
deterioro den nos infrastruc¬ 
tura a aloca 7.5 miyon pa 
drecha esaki urgentemente! 

Inversion: E inversion di e pais 
aki mester wordu hisa na un 
nivel acceptabel di 5% di BBP 
y pesey mes a aloca 12.5 miyon 
pa inversion ja cu e gobierno aki 
casi no ta haciendo inversion pa 
por tin fruto den futuro. 

Leon di circo 
di mucha 

UN leon a ataca un mucha rancando un braza despues di 
di diez ana cu tabata bishita a hala e mucha entre e tralinan 
un circo den oriente di China, di su haula, segun informacion 


a ranca braza 
na China 

di prensa estatal. Mencheng, den e provincia di 

E mucha tabata observa e Anhui, ora e animal a ataca y 
leon den e parque Wanfota na gara e mucha cu su dientenan, 



Ora bo bay cu pensioen bo kier ta financieramente bon para. Bo lo kier biba trankil, goza di bida y realisa bo sononan 


Pesei cuminsa spar awe mes cu productonan atractivo di RBTT Bank. Laga un di nos representantenan conseha bo 
e mihor forma di spar pa bo situacion personal financiero. 


Pa mas informacion pasa libremente na un di nos oficinanan of yama nos 
RBTT Service Line na 588.01.01. 


BANK 


BO CAMINDA PA FUTURO 


ITALIESTRAAT 36, ORANJESTAD • L.G. SMITH BOULEVARD 66, ORANJESTAD • CAYA G.F. (BETICO) CROES 89, ORANJESTAD 

PALM BEACH 5-A, NOORD • B V/D VEEN ZEPPENFELDSTRAAT 52, SAN NICOLAS 
SERVICE LINE: 588-0101 • OFFICES: 523-3100 • FAX: 582-1756 • E-MAIL: INFO@TT.RBTT.COM • WWW.RBTT.COM 


. i -i 

trankil y sin 


ciero 


Spar pa futuro, spar na RBTT Bank! 


RBTT 



segun e agencia noticioso 
Xinjuå. 

“Empleadonan di e parque a 
logra hala e mucha for di e 
luga, pero su braza ya a worde 
ranca pa e animal”, Xinjuå a 
bisa. 

E motibonan di e ataque no 
ta conoci. Docternan den 
‘Hospital Number 1 di Pueblo’ 
a opera e mucha, e agencia a 
bisa. 

Un homber cu a contesta e 
telefon den sala di emergencia 
di e hospital a confirma cu e 
mucha a worde trata eynan 
y cu e tabata recuperando. E 
homber no a duna detaye y a 
agrega cu cualquier pregunta 
mester worde dirigi na oficina 
di administracion di e hospi¬ 
tal, caminda ningun hende 
tabata contesta telefon. 

Polis di Mencheng a bisa cu e 
espacio entre e tralinan di e 
haula ta mucho hancho, y no a 
wanta e leon apropiadamente, 
segun Xinjuå. 

Autoridadnan a procede pa in- 
teroga e dononan di e parque y 
e organizadornan di circo. 
Ana pasa, un mucha di nuebe 
aha a worde comf pa croco- 
dil den region di Guangxi. E 
mucha, hunto cu tres amigo, 
a subi riba e heki rond di e 
tanki y tabata provoca e ani- 
malnan. 










































Intemacional 


12 


Diaranson 27 di Februari 2008 I AWEMainta 


Muher ta fayece den 
vuelo comercial pa 
New York 



Carine Desir 


UN dama pasahero, cu tabata bolbiendo cas for di Haiti a bordo 
di un vuelo di American Airlnes, a sufri un desmayo y a fayece 
despues cu un asistente di vuelo a bisé cu e no por yudé cu ox¬ 
igeno, pa despues trata di yudé cu un tanki di oxigeno bashi, un 
familiar a laga sa.American Airlines a confirma e fayecimento 
den e vuelo y a indica cu profesionalnan medico a trata di salba 
e pasahero Carine Desir, sin exito. 

Desir a keha cu e no tabata sinti bon y cu e tabata tin hopi sed 
despues di a haya un cuminda, a bordo di e vuelo di diabierna 
anochi for di Port-au-Prince pa New York, segun Antonio Oliver, 
un primo cu tabata viaha cune y cu su ruman homber Joel Desir. 
Un asistente di vuelo a duné awa, Oliver a agrega. 

Un rato despues, Desir a bisa cu e tin “problema pa hala rosea” y 
a pidi oxigeno, pero e asistente di vuelo na dos ocasion a nenga 
di dune oxigeno, Oliver a indica den un entrevista telefonico 
diadomingo ultimo. 

Despues cu e asistente di vuelo a nenga di duné oxigen, Desir a 
ansia hopi y a pidi pa Dno lagé muri”, Oliver a senala, y a bisa 
cu otro pasaheronan a bordo di vuelo 896 tabata hopi preocupa 
cu e situacion, y e asistente di vuelo, aparentemente despues di 
consulta cu e tripulacion di cabina, a trata di duné oxigeno for di 
un tanki y mascara portatil, pero e tanki tabata bashi. 

Oliver a bisa cu dos docter y dos enfermera cu tabata a bordo a 
trata di duné oxigeno for di otro tanki, pero a resulta cu esaki 
tambe tabata bashi. Desir, cu tabata biba na New York, a worde 
pom riba flur y un enfermera a trata di duné respiracion cardio- 
pulmonar, pero sin exito, Olivar a bisa. 

Un “caha”, posiblemente un defibrilador, tambe a worde usa pero 
no a funciona bon, e’la agrega. 

“Mi no por kere loque a pasa den e avion. E (Desir) no por a lanta 
y nada parce di tabata funciona den e avion”, Oliver a indica cu 
stem temblante. 

Oliver e ora a pidi e tripulacion pa baha imediatemente pa e por 
hibé (Desir) hospital”, y e piloto a bai di acuerdo pa desvia e vuelo 
pa Miami, cu tabata na un distancia di 45 minut di vuelo, pero 
den e tempo ey, e muher a cai den otro y a muri, Oliver a bisa. 
“Su ultimo palabranan tabata: ‘Mi no por hala rosea’”. 

Desir, di 44 ana, a worde declara morto pa un di e docternan, Joel 
Shulkin, y e vuelo a continua rumbo pa Aeropuerto Intemacional 
John F. Kennedy di New York, sin baha na Miami. E cadaver di e 
muher a worde hiba den e seccion di “First Class” y cubri cu un 
klechi, Oliver a laga sa. 


Senador Dodd ta apoya 

Obama 



Chris Dodd 

E ex aspirante democrata pa 
presidencia, Chris Dodd, ta 
apoya Barack Obama den su 
careda pa Cas Blanco, segun 


un fuente cerca di e camapana 
di Obama a laga sa dialuna. 
Dodd, senador mericano pa 
Connecticut, a bandona e care¬ 
da pa nominacion democrata 


pa candidatura presidencial 
na principio di januari despues 
di a caba na di seis luga den e 
“caucus” nan di Iowa, e prome 
eleccionnan primario den e 
nacion. 

Obama, senador pa Illinois, y 
su rival Hillary Clinton, sena¬ 
dor pa New York y ex primera 
dama, awo ta compitiendo pa 
e nominacion di nan partido. 

Nan dos lo enfrenta otro den 
un debate televisa crucial awe 
tardi prome cu e eleccion¬ 
nan di otro siman na Texas y 
Ohio. 

Dodd a worde elegi como mi- 
embro di Congreso di Merca 
pa prome biaha na 1974. 


Recibimento ta serca 
No busca Leu. 

“Manchito’s 



Pa tur bo articulo 
di Prome 
santa communion 


Mercancia nobo a yega, tanto pa mucha muhe y mucha homber! 



FERGUSONSTRAAT 71, ORANJESTAD, ARUBA 
TEL/FAX: (297) 582-2303 

Foto di Obama den trahe 
di tribu ta causa conmocion 
riba internet 


UN foto cu ta circula riba in¬ 
ternet cu ta mustra e democra- 
ta Barack Obama bisti cu trahe 


tradicional durante un bishita 
na Kenia na 2006 a causa 
agitacion den e contienda pa 


nominacion presidencial. 

E imagen di The Associated 
Press ta mustra Obama bisti 
cu un turbante blanco y un 
tunica di e mes color cu e’la 
jaya como obsequio di un 
grupo di anciano na Wajir, 
Kenia. E difunto tata di Oba¬ 
ma tabata keniano y Obama 
a bishita e pais africano na 


2006, caminda e’la ricibi un 
acohida grandi. 

E pagina cibernetico di chisme 
y noticia ‘The Drudge Report’ 
a coloca e foto den su portal 
dialuna, y a bisa cu e’la worde 
poni den circulacion pa “per- 
sonanan di e team di Clinton” 
referiendo na e aspirante 
democrata Hillary Clinton. 


Ta Q(IA) so por dunabo 



lOO.OOOkm 


di 


Garantia 


Y nos ta Celebra e Introduccion di 

SUPER GARANTIA di KIA: 

Si bo cumpra bo auto Diadomingo 2 Maart 
KIA Motors lo dunabo hopi specials tambe: 

-► Seguro All Risk pa Afl. 899,- (prome aha) 

-► Free Roadside Assistance (i aha) 

-►Tickets pa De Palm Island (netpa Semana Santa) 



Automatic Transmission, Motor 4 Cylinder, 1.1 liter, Super Eficiente, 
Power Windows, Power Locks, Radio CD y hopi mas! 

- desde - 


Afl. 


499 . H pa lu na* 

Prijs Normal ta Afl. 23.950,- incluyendo BBO 


Kico bo ta warda? Yama awe mes y reserva bo KIA Nobo! 


pjaeihc®2SQ§) 



Automatic Transmission, 

Motor 4 Cylinder, 1.6 liter, Super Eficiente, 
5 Door Sport Back, Power Windows, 
Power Locks, Radio CD y hopi mas! 

- desde - 


655,■? 


Afl. i 

i lu na* 

Prijs Normal ta Afl. 31.300,- incl. BBO 

Automatic Transmission, 

Motor 4 Cylinder, 2.0 liter, Super Eficiente, 
4 Door Sport Sedan, Power Windows, 
Power Locks, Radio CD, Alloy Wheels, 
Rear Spoiler y hopi mas! 
- desde - 


770 y ™/i 


Afl . 1 

i lu na* 

Prijs Normal ta Afl. 36.900,- incl. BBO 

Automatic Transmission, 

Motor 4 Cylinder, 2.0 liter, Super Eficiente, 
4 Door Full Size Sedan, Power Windows, 
Power Locks, CD with Steering Wheel 
Audio Controls y hopi mas! 
- desde - 


815 - 

Kj J Pa II 


Afl. ( _ 

M I 

} lu na* 

Prijs Normal ta Afl. 39.000,- incl. BBO 


Q pirust200 8> 
Zk 



Automatic Transmission, 

Motor V6, 3.8 L, Super Smooth y Poderoso, 
4 Door Luxury Sedan, Fully Equipped, 
Leather Seats, Infiniti Sound System, 
Large Alloy Wheels, Keyless Entry + Alarm, 
Remote Window Shade y Hopi Mas! 
- desde - 


Afl . 


13957 “ 

Prijs Normal ta Afl. 67.300,- incl. BBO 

Banconan lo tey presente pa Financiabo Facilmente! 

Corda trece bo carta di Trabao, 2 of 4 Payslip y bo Rijbewijs. 

Bin cu henter famia pa disfruta di nos ambiente familiar Diadomingo. Lo tin snacks y bebida pa tur presente! 

KIA Motors Savaneta 

Diadomingo 2 Maart di 9am - 3pm! 

KIA] 

KIA MOTORS 

^.TSe Power to Surprise — 



L 

Na 

No ta Problema! 

Unda? 


Trece bo auto cu bo kier Trade-ln**, y nos 
ta dunabo un evaluacion Diadomingo. 
Asina bo por hanja bo KIA 2008 Mas Facil! 



Si bo no kier warda te diadomingo, pas 
awe mes cerca nos y reserva bo KlA! 

**E auto cu bo kier trade mester ta ana 2002 of mas nobo. Mester ta den bon condicion. 


KIA MOTORS TA MIEMBRO Dl SAN NICOLAS BUSINESS ASSOCIATION 


Italiestraat 

583-7100 


Schotlandstraat 

588-3959 


Savaneta 

584-4200 



Drudge a cita un e-mail di 
un asistente di campana no 
identifica, pero no a ofrece 
prueba di e mensahe den e 
informacion riba e imagen. 
“Mi no a mira e foto aki pro¬ 
me”, tabata reaccion di e 
vocero di Clinton, Howard 
Wofson. “Claro cu mi no ta na 
altura di cu aigun persona den 
e equipo aki lo tin algo di haci 
cu esaki”. 

E hefe di campana di Obama, 
David Plouffe, imediatamente 
a acusa e equipo di Clinton pa 
“e mas penoso y repugnante 
maniobra pa crea temor, cu 
nos a mira di cualquier partido 
den e eleccion aki”. 

E hefe di campana di Clinton, 
Maggie Williams, a bisa cu 
e aspirante a bisti trahenan 
tradicional di paisnan cu e’la 
bishita y cu e respectivo foto¬ 
nan a worde publica extensa- 
mente. 

Den un teleconferencia cu 
periodistanan, general retira 
Scott Gration, un di e conse- 
heronan cu dos aha pasa a 
compana e senador di Illinois 
den su viahe pa Kenia, a bisa 
cu Obama a ricibi e trahe y 
a bistié a peticion di su anfi- 
trionnan. 

Na december, dos trahador 
voluntario di e campana di 
Clinton na Iowa a renuncia de- 
spues di retransmiti un email 
cu un broma pisa cu a describi 
Obama como un musulman cu 
e posibel intencion di destrui 
Merca. 



Tel: 583-1400 
Fax: 583-1444 





















































141 Intemacional 


Diaranson 27 di Februari 2008 I AWEMainta 


Lula: 

Nos mester yuda pa Cuba no 
bolbe bira un casino 



Lula y Fidel 


E president di Brazil, Luiz 
Inåcio Lula da Silva, a bisa na 
Buenos Aires cu Sur America 
mester yuda Cuba desaroya 
den e etapa post Fidel Castro, 
sin tin mester di rebibi e pasa- 
do pre-revolucionario tempo e 
isla tabata “un casino”. 

Lula tabata entre e ultimo 
hefenan di Estado cu a bishita 
Cuba prome cu Fidel Castro a 
tuma e paso pa renuncia di su 
posicion di president di Con- 
seho di Estado, y di Cuba. “Nos 
tur na Sur America mester 
contribui pa Cuba no bolbe 
bira un casino. Nos mester 
contribui pa Cuba probecha 
di tur su potencial intelectual, 
e potencial educacional di su 
pueblo, y transforma den un 
pafs mas prospero, mas de¬ 
saroya,” Lula a bisa e canal di 
noticia TN. 

“Mi ta convenci cu Cuba lo no 
bolbe na loque e tabata den 
tempo di Fulgencio Batista. 
Cuba tin un pueblo hopi or- 
guyoso, extraordinariamente 
politiza, un pueblo cu e for- 
macion adecuado y mi ta kere 
cu e ta bai sali bon di esaki”, 
Lula a declara durante e ent- 
revista cu TN. 


E salida di Fidel Castro a habri 
un gran cantidad di specula- 
cion riba eventual cambionan 
na e isla caribense, pero Raul, 
un general di 76 ana, a man¬ 
tene intacto e cupula ehecu- 
tivo cu a compana su ruman 
te dia cu un enfermedad a 
alehé di gobernacion un ana 
y mei paså. 

E mandatario brasilero a pasa 
Argentina den un bishita di 
Estado di diahuebs pa diasa- 
bra siman paså, y a sostene 
reunionnan cu e president 
local, Cristina Fernåndez de 
Kirchner, y tambe cu su par bo- 


liviano, Evo Morales, cu tambe 
tabata na Buenos Aires. 

Lula a bisa cu e’la pidi empre- 
sarionan di su pais pa inverti 
na Cuba. “Nos a acorda pa 
yuda e cubanonan construi un 
caretera, e principal caretera 
di Cuba. Nos ta yegando na 
acuerdonan cu laboratorio- 
nan; acuerdonan pa recupe- 
racion di hotel”, Lula a splica. 
“Asina mi ta kere cu nos por 
yuda Cuba: sin ningun inter- 
vencion politico, sino cu hopi 
gana di yuda e cubanonan pa 
haci loque nan mester haci”, 
e’la anadi. 



Copiloto 
britanico 
ta muri 
den pleno 
vuelo 

UN aerolinea britanico a laga 
sa cu un di su avionnan mester 
a desvia di su ruta y baha na 
Turquia despues cu e copiloto 
a fayece den pleno vuelo. 

GB Airways a bisa cu e vuelo, 
cu tabata transporta 156 pa- 
sahero di Manchester pa Chi- 


pre, mester a baha na Istanbul 
diadomingo ultimo, despues 
di, loque a worde califica 
como, un mergencia medico 
den e cabina di vuelo. E copi¬ 
loto a worde delara morto una 
vez cu e avion a baha. 

E datonan personal di e co¬ 


piloto no a worde divulga, y 
tampoco e causa di su morto, 
pero e aerolinea a bisa cu e’la 
fayece di causanan natural. 

E aerolinea a bisa cu e pa- 
saheronan nunca tabata na 
peliger. Nan a worde hiba 
Chipre ayera. 


Fielnan cubano ta rindi 
tributo na Juan Pablo II 

BAO un sol tropical cayente y 
cantando psalmanan, miles di fiel 
a asisti diasabra na e misa oficiå 
pa e enviado di Benedicto XVI, 
Tarcisio Bertone, y na e bendicion 
di un monumento pa Juan Pablo II 
na Santa Clara, centro di Cuba, e 
ciudad cu ta venera ‘Che’. 

Den e ciudad caminda e gueriyero 
argentino Ernesto ‘Che’ Guevara 
ta derå, cardenal Bertone a oficia 
e misa dilanti mas di 3.000 fiel y 
miembronan di Buro Politico di Partido Comunista. 

Eynan, den patio di un scol deportivo, na e mesun luga camnda Juan 
Pablo II a oficia su prome misa na Cuba dia 22 di januari 1998, e di dos 
encarga di Vaticano a devela un statua di Juan Pablo II, di 2,2 meter, di 
brons, entre canto y aplauso. 

“El Che a libera e ciudad aki di e dictadura di Fulgencio Batista (1952-58) 
y Papa a iluminé cuarenta ana despues cu su bondad”, segun Tamara 
Hernåndez, un licenciado den economia di 37 ana. 

E misa a worde precedi pa un procesion di la Virgen Peregrina, replica 
di ‘Senora de la Caridad del Cobre’ - patrona nacional, cu a haya su 
nomber pa e peregrinahe cu ela haci na 1997 den henter Santa Clara, 
den preparacion pa e bishita papal. 

“Esaki ta un bendicion di Dios, nos tin masha hopi pa gradicié”, tabata 
declaracion di un Hernåndez hopi emociona. 

Na pianan di la Virgen, cu a yega na e luga den marchanan desde e Obis- 
pado local, Juan Pablo II a reza na 1998 pa e famia cubano. Bertone a 
coroné na 2001, durante su prome bishita na Cuba - ela bolbe na 2005 -, 
ora ela coloca un rosario, manda pa e Papa polaco, den su mannan. 

“E Papa a logra habri curason di hopi cubano pa Cristo, ela laga nos 
amor, reconciliacion, y esey ta haci nos hopi falta awe”, Hernåndez a 
anadi, y a bisa cu e no tin palabra pa describi “e dianan ey di gloria”. 
“Esaki ta realmente emocionante”, docter Guillermo Artiles, un catolico 
di 43 ana, a sclama. 

E statua di Juan Pablo II - e di dos monumento na Cuba - ta ubica bao 
di un dak rondo cu ta recorda ‘Loma del Capiro’, desde unda El Che a 
lansa e ofensivo pa toma di e ciudad. 

Ademas e ta inclui un columna fura cu piedra, di 8,20 meter, cu e Santa 
Cruz den top, y mas abao un klok cu ta pertenece na un antiguo capel 
di e Diocesis local. 

Tras di e monumento, un mural ta destaca e imagen di e Patrona di 
Cuba cu ta extende su manto riba simbolonan cubano, mientras cu riba 
un panel na banda por lesa e frase cu a compana e pontificado di Juan 
Pablo II: “Abran las puertas a Cristo”. 

“Ki simbolismo! Awo Santa Clara tin tres dono: Martha Abreu (benefac- 
tora local), Che Guevara y Juan Pablo II”, tabata expresion di Estrella 
Sosa, un enfermera catolico di 64 ana. 

Santa Clara a adopta El Che despues cu esaki a liberé den un bataya 


decisivo na december 1958. 

“Pero e Papa semper mester ta na prome luga”, Sosa a remarca. 

Venezuela ya tin ubicacion di e rescate di e rehennan di FARC 


GUERIYA colombiano, FARC, 
ya a manda Venezuela e coor- 
dinadonan di e sitio di libera- 
cion di cuater rehen cu e’la pri- 
minti di entrega na president 
Hugo Chåvez, y Gobierno di 
Caracas ta spera di cuminsa 
cu e operacion di rescate ma¬ 
nan mainta tempran, segun 
informacion di e Ministro pa 
Asuntonan Interno. 

FARC a ofrece pa entrega 
president Hugo Chåvez cuater 
ex parlamentario cu nan tin 
den nan poder, despues cu na 
januari nan a haci nan prome 
liberacion unilateral den hopi 
ana. 

“Mi ta desea di anuncia cu ya 
nos tin e luga precies na unda 
e cuater rehennan di FARC 
ta pa (...) worde entrega na 
nos Comandante en Hefe y 
na senador Piedad Cordoba”, 
Ministro Ramon Rodriguez 
Chacin a bisa ayera den un 
conferencia di prensa. 

Siman pasa e grupo rebelde 
colombiano a confirma di lo 
libera “sin presion”, e ex parla- 
mentarionan Gloria Polanco, 
Orlando Cuéllar, Eladio Pérez 
y Jorge Eduardo Gechem 
Turbay. 

E funcionario a agrega cu e ta 
spera cu Gobierno di Bogotå 
autorisa imediatamente e op¬ 
eracion di rescate y a agrega 
cu autoridadnan venezolano 
ta cla “pa sali manan mainta 
tempran”. 

Familiar di e rehennan a ricibi 
e noticia cu alegria y a pidi 
autoridadnan colombiano pa 
garantiza e condicionnan pa 
logra un regreso “tranquil y 
feliz” di nan sernan queri. 
“Loque nos ta pidi ta seriedad 
y compromiso di e Gobierno 
colombiano pa facilita e en¬ 
trega”, segun Angela de Pérez, 
caså di Eladio Pérez. 

Ademas e’la agrega cu e resto 
di e detenidonan di FARC lo 
por bolbe pa libertad “si e 
Gobierno colombiano asumi 
e voluntad di drenta nego- 
ciacion pa e acuerdo humani- 
tario”. 

Operativonan militar inten¬ 
so. 

Oranan prome, e ministro di 



Asuntonan Interno a bisa cu e 
cuater rehennan ya ta hunto 
na aigun punto di Colombia. 
“E cuater rehennan cu lo 
worde entrega na autoridad¬ 
nan venezolano ya ta hunto. 
Esaki ta e ultimo mensahe di 
inteligencia cu mi tin di 24 ora 
paså”, e’la splica. 

Cruz Cora Internacional a 
confirma e informacion y 
a splica cu nan lo activa e 
mecanismonan pa garantiza 
e operativo. 

“Nos tin contacto cu tur dos 
Gobierno y awe Comité In¬ 


ternacional di Cruz Cora lo 
trata di haya e garantianan 
di seguridad di Gobierno co¬ 
lombiano pa e operativo”, un 
vocero di Cruz Cora a laga sa 
na Bogota. 

Rodriguez Chacin a ignora 
e declaracionnan di siman 
pasa di e ministro di Defensa 
colombiano, cu a comenta cu 
Gobierno di Bogotå tabata sa 
e ubicacion di e rehennan y cu 
ainda nan no a worde reuni, pa 
nan entrega. 

E funcionario a denuncia ade¬ 
mas cu e Gobierno de Alvaro 
Uribe, ta realisando fuerte op¬ 


erativonan militar den e zona 
caminda e rehennan ta. 

“Tin operativonan intenso y 
fuerte den e zona caminda 


e rehennan ta. Mi kier pa e 
familiar di e rehennan sa cu 
nan famianan ta core peliger”, 
e’la bisa. 

Na busca su lugar 

Bartolo Colon a firma 
un contract di liga 
menor cu Red Sox 

BOSTON Red Sox a hiba un acuerdo preliminar pa un con¬ 
tract di liga menor cu e pitcher Bartolo Colon, segun a bisa 
un fuente na Jerry Crasnick di ESPN. 

Si hasi e roster di Dia Inaugural, Colon lo duna Boston un 
sigur den e rotacion, den cual no tin Curt Schilling, ken ta 
recuperando di un lesion na lomba. 

Bou di e termino di e acuerdo, Colon no tin placa garantisa, 
segun a bisa un fuente di baseball na Buster Olney. Si tira 
den grandes ligas, tin un salario abou cu bonus pa su rendi- 
mento. 

Entre e teamnan cu tabata tin rumor ta core tras di Colon 
tabata White Sox, Cardinals y Astros. Di acuerdo cu Oleny, 
Colon tabata serca di yega na un acuerdo cu Mets, pero New 
York a hala atras pa su proecupacion di su brasa di tira. 
Colon a sufri atraves di 2007 yena di lesion cu Angels, log- 
rando un record di 6-8 cu efectividad di 6.34 e peor di su 
carrera. 

Den su carrera di 11 ana, Colon tin un record di 146-95 y 4.10 
di ERA. Tabata tin dos temporada di 20 Victoria, y a logra Cy 
Young den 2005 cu Angels. 



i 




A haya un bano di confiansa 


Barcelona ta logra gana Levante y 
ta yega mas serca di Madrid 


E futbol di Barcelona ta sigui crece wega pa wega 
y ta sigui pone presion riba Real Madrid, despues 
di duna un dano di confiansa contra di Levante, 
na gana esaki cu score di 5-1, cu un actuacion 
estelar di Samuel Eto’o (3 gol) y Leo Messi (1 
gol, 2 asistencia), ken tabata determinante na e 
reaccion di e team. 

Esnan di Frank Rijkaard a resolve un bunita se- 
gundo mitad den cual a crea multitud di hugada 
ofensivo. Desde cu e team ta conta cu tur su 
efectivo, den concreto cu su cuatro delanteronan 
estelar, Barcelona a encadena ocho gol den su 


ultimo dos wega y a lubida su falta di gol durante 
wega hopi. 

Pa un biaha, e felicidad tabata completo den 
Camp Nou, apesar cu Barcelona a regala un pin- 
alty na Levante den e prome tempo cu ta permiti 
e 1-1 den e minuut 40. Despues di unrato pa un 
problema defensivo, Leo Messi ta score. 

E team di Rijkaard a hunga un par di minuut 
interesante. Danki na e fluides di Iniesta y Xavi 
y e movilidad di e tripleta ofensivo: Ronaldinho, 
Messi, Eto’o, e team di Barcelona a yega cu 
claridad. 

Cu cabes na otro cos 

Real Madrid no por a wanta presion di Getafe 


UN cos chikito den e celebracion di un gol anula 
na Robben, a probecha e perfeccion pa Getafe, 
provoca e tercer derrota di Liga di e ultimo cuatro 
wega di Real Madrid, instala den un lama di duda 
den un momento clave di temporada. 

E cosnan a cambia den Liga desde cu Real Madrid 
a perde su solides, segun a wordo bisa nada mi¬ 
hor cu su arma leal, Bernabeu, pa recupera bek 
su style ora a cuminsa sinti Barcelona su tras. 
Desde 10 di february Real Madrid no a hunga 
contra su publico. Cual despues a golea Real 
Valladolid, yegando un distancia di ocho punto 
di su rival. Dos siman despues ta ricibi Getafe cu 
Barcelona na solamente dos punto y e obligacion 
di no solamente gana, sino convence. E realidad 


tabata bon distinto y a caba su marca di 18 Vic¬ 
toria consecutivo den Bernabeu. 

Getafe no tabata e rival mas grandi. Tabata e 
ultimo na punta den e coliseo blanco y su bon 
actuacion contra Real Madrid ta ripiti cada tem¬ 
porada, aunke Bernabeu ta un lugar claba desde 
e historico final di Copa. Su numeroso baho, t’e 
cu siete y imposibilidad di Granero y De la Red di 
hunga contra e team cual ta forma, no a provoca 
e perdida di identidad di e team. 

Cu Michael Laudrup ampliando un proyecto cu 
a crece cu Bernd Schuster, e orden bishitante 
tabata suficiente pa e futbol di un Real Madrid 
cu no a haya ritmo y a sinti duda durante e 
minuutnan. 



Menasa grandi 


FIFA ta menasa 
Spana pa expulsa 
esaki for di Eurocup 

NA al menos di cuatro luna pa comienso di Eurocup, FIFA 
a menasa Spana cu e sancion mas grandi, su expulsion di 
e torneo. 

Duna na e postura estricto cu e organismo di e futbol mundial 
a asumi ora e gobierno a interferi cu e federacion nacional, 
Spana por enfrenta un suspension cu por impidi hunga e 
torneo Continental di ana. 

“Esaki no ta un menasa bou ningun concepto”, William 
Gaillard a bisa, vocero di UEFA, den un entrevista telefonico 
cu The Associated Press. “Mi ta kere cu FIFA por sanciona 
Spana si no tin un acuerdo”. 

E problema a surgi ora e gobierno socialista di Spana a pidi 
pa tur e federacion nan cu no ta competi e ana aki den e 
Weganan Olimpico di Beijing realisa eleccion prome cu e 
competencia inicia, na augustus. 

No obstante, e federacion spano di futbol a conclui su ad- 
ministracion di cuatro ana recien na november. 

“No ta na lugar di un gobierno na bisa na un federacion ki 
tempo mester realisa eleccion”, Gaillard a bisa. 

Spana, cu ta figura di cuatro lugar den e trapi di FIFA, no ta 
e unico pais cu ta enfrenta e tipo di problema aki, pero ta e 
unico cu por ta suspendi na participa den Eurocup, cual ta 
tuma lugar na Austria y Suiza. 

E minister spano di Deporte, Jaime Lissavetzky, ta considera 
cu e reglanan di FIFA riba e eleccion ta 100% compatibel cu 
e ley spano y cu su proceso di eleccion. 

A anadi cu lo ahusta e leynan nacional den caso cu e federa¬ 
cion spano no realisa eleccion prome cu 31 di maart, manera 
e gobierno ta insisti. 

Mas lesion 

Guti y Cannavaro ta caba e wega cu lesion 


E hungadornan di Real Madrid, José Maria Guti- 
errez “Guti” y e italiano Fabio Cannavaro a caba e 
wega contra di Getafe cu sendo contractura na su 
pia. Guti a pidi e cambio na di 75 minuut na sinti 
un dolor. Despues di e prome revision medico, e 
team medico di Madrid a confirma cu ta sufri un 
contractura muscular na su pia banda drechi. 


Cu e mesun molestia a caba e wega e central 
italiano, Fabio Cannavaro, contractura muscular 
na su pia robes. 

Real Madrid no a descansa ayera, y a train 
mainta trempan, cu e dokternan pendiente di e 
evolucion di e dos integrante nobo di un amplio 
parti medico. 





contratålBarrv Bonds 


TAMPA Bay Rays a sostene discusion den e organisa- 
cion riba e posibilidad di contrata Barry Bonds. 

E manager Joe Maddon a bisa dialuna cu sa poco riba 
loke a planea den conversacion, pero a reconoce cu a 
tuma na cuenta e posibel compra di e mayor ganador 
di homerun di historia. 

“Un discusion menos a realisa eynan, y realmente 
no a avansa mas di esey”, Maddon a bisa, despues 
di training di pretemporada di dialuna. “Esey ta tur 
loke tin t’e awo”. 

E corant St. Petersburgo Times a informa den su edi- 
cion di dialuna cu aigun directiva di e team a conversa 
serca di Bonds y di otro agente liber experimenta, 
manera Kenny Lofton y Mike Piazza. 

Bonds, ken a kibra e record di homerun di Hank Aaron 
temporada pasa, a declara inocente den perjurio y 
obstruccion di husticia, cargo cu a cuminsa debi na 
su testimonio na 2003 cu un gran hurado. E pelotero 
a bisa cu nunca a consumi sabiendo droga pa mehora 
su desempeno. 

Grandi contra chiki^ 

Floyd Mayweatherjr.logana 20 
miyon dollar den Wrestlemania 


FLOYD Mayweather Jr. ta un campeon di boxeo 
y a participa den e programa di television “Danc- 
ing with the Stars”. Awo e homber cu hopi ta 
considera e mihor brngador di mundo ta cla pa 
saca su guante y purba suerte den wrestling. 

E campeon di peso welter di CMB lo ricibi un 
pago di 20 miyon di dollar ora enfrenta cu “Big 
Show” como parti di e espectaculo di “Wrestle- 
Mania XXIV” di WWE dia 30 di maart na Orlando, 
Florida. “E ta entertainment. Un tin e oportuni- 
dad di ta su mes y di hasi loke kier”, Mayweather 
a bisa. 

E boxeador ta carga e nomber di “Money” cier- 
tamente ta gusta e forma di hasi negoshi den 
WWE. “E lucha ta encarga di hasi su negoshi 
den e momento”, el a indica. “Sea kiko cu ta bay 
hasi, ta hasi e momento ey. No tin cu spera tres, 
cuatro of cinco luna. Resultado liher y placa di 
biaha. Hopi placa liher”. 


E representante di Mayweather, Leonard Ell- 
berbee, y e hefe di WWE Shane McMahon a 
confirma e salario di e boxeador pa e lucha cu lo 
ta transmiti den e sistema di PPV. 

Mayweather casi a provoca un locura den e rueda 
di prensa na Staples Center na saca placa y tira 
yen papel di 100, 50 y 20 dollar pa publico. 
Mayweather a presenta cu un jacket y un petchi 
di New York Yankees, y e publico tabata grita 
insulto y nomber di Oscar de la Hoya. 

“Mi ta hefe di Las Vegas y mi ta hefe di Los Ange- 
les, awo mi lo ta hefe di WWE”, el a bisa. 
Mayweather ta midi 1,73 y ta pisa apenas 68 kilo, 
mientras cu su rival Big Show ta midi 2,13 meter 
y ta pisa 195 kilo. 

“Mi ta pisa casi triple di dje”, Big Show a bisa. “No 
ta husto, pero ami ta un homber di negoshi y mi 
ta wak un oportunidad di negoshi”. Mayweather 
tin plan di train hunto cu Ray Mysterio. 



Lugar tin sigur 

Flamengo lo ricibi Ronaldo 
cu brasa habri na Brasil 

E presidente di e club di Futbol brasileno Flamengo, Marcio 
Braga, a sigura diamars cu ta ricibi Ronaldo cu brasa habri, 
si esaki kier recupera na Brasil. 

“E ya sa kiko, nos lo ricibi esaki cu man habri. Nos a hasi un 
propuesta caba, si kier bin recupera na Flamengo e por hasi 
esaki”, Braga a bisa na Ginebra unda a traslada pa reuni cu 
autoridadnan di Nacion Uni. 

E presidente di e club a recorda cu José Luis Runco no ta 
solamente e dokter di Flamengo, sino cu tambe ta dokter di 
Ronaldo y di e seleccion brasileno. 

“Lo ta fantastico tin esaki entre nos”, Braga a agrega, ken a 
splica cu awo e bala ta den e veid di e hungador, ken segun 
e dirigente, ta negociando na ampliacion di su contract cu 
Milan. “Ronaldo ta negociando awo su ampliacion pa mas di 
un ana cu Milan, nos a invita esaki, awo e ta keda pa scoge”, 
Braga a agrega. 

Ronaldo di 31 ana, tabata opera dia 14 di february di un lesion 
na su rudia robes, ocho despues cu a interveni na e mesun 
lesion pero na e pia banda drechi. 

Den un declaracion di e pasado 22, e delantero brasileno a 
sigura cu su deseo ta bolbe hunga, pero cu e decision final 
ta depende di su estado fisico ora finalisa e recuperacion di 
operacion di rudia. 

Y a specifica cu kier caba su carrera na Brasil, y cu su sono 
ta hunga den Flamengo, aunke no a descarta ningun otro 
posibilidad. 

Hyatt Regency Aruba Resort 
& Casino a score atrobe cu su 
dos siman exitoso di Bowling 

DEN un Eagle Bowling Center completamente yen, diasabra mer- 
dia a sigui cu e di dos tanda di e competencia di bowling escolar, 
bow di e capa di e projecto pa comunidad di Hyatt Regency Aruba 
Resort & Casino: Bo Tambe Por ! Cu 12 di e 14 schoolnan cu a in- 
scribi presente, e torneo a sigui cu un merdia sumamente anima. 
Ta bisto cu e muchanan a train bastante despues di e promer siman 
di torneo, pasobra cu un excepcion, tur scores a sobrepasa esnan 
di e siman promer, pues scorenan basta halto. 

Nos ta masha contento di por a mira un cantidad di major y rep- 
resentante di school ta apoya nan equipo. Aigun, masha anima 
mes cu noise-makers y gritonan di apoyo constante. E support 
tremendo di e Eaglettsnan di Eagle Bowling Center (Abigaél, Rita, 
Sigrid, Richard, Siegfried, Michelline, Glenda, Liesje - mama di 
Tashaina - y Tashaina naturalmente) cu a juda e hungadornan 
cu tips pa mehora nan tiro siguramente a hasi mas facil pa jega e 
scorenan halto cu nos tin awe. UN danki masha grandi na e Ea¬ 
glettsnan y gerencia di Eagle Bowling Center pa e cooperashon 
durante e diasabra aki. 

Nos kier a invita tur e studiantenan di e schoolnan participante, 
pero tambe di tur otro school, pa ta presente otro siman diasabra, 
pa e di tres tanda di e torneo escolar aki. Bin apoya bo team y 
trece boso majornan pa tambe ta presente na e actividadnan aki 
pa apoya, duna support na nos studiantenan pero tambe pasa un 
rato ameno.Bo Tambe Por ! 

Ta un projecto di Hyatt Regency Aruba Resort & Casino. Bunita 
projecto cu ta duna bek na e comunidad di Aruba. E comite or- 
ganisador ta masha entusiasma y contento di por forma parti di e 
esfuerzo aki. Bo Tambe Por! Ta un programa specialmente disena 
pa e hubentud den edad escolar, caminda nan por expresa nan 
talentonan ariba varios tereno. 

Di e manera aki tambe Hyatt Regency Aruba Resort & Casino 
ta honra e esfuerzo diario cu e talentonan, escohi pa e ana aki, 
ta desplega y ta purba di encurasha nan, y tur otro hoben cu ta 
interesa, pa sigui sobresali ariba nan terenonan individual. E in- 
tenshon na mes momento ta pa introduci y expone otro hobenan 
na e talentonan aki. Pa e motibo aki e lema di Tashaina, cu ta nos 
Talento den Bowling - Bo Tambe Por !: Kere den bo mes, hasi bo 
esfuerzo y asina bo ta logra bo metanan, ta uno asina importante 
y por sirbi como estimulo na otro hoben. 

Bo ta sinti cu bo kier hunga bowling, practica cualkier otro de¬ 
porte of arte ? Sigui bo instinctonan y purba di hasi e deseo ey un 
realidad. Bo Tambe Por ! 

Otro tremendo weekend pa Santa Fe 
Meisjes den Futbol Femenino 


DIABIERNA ultimo e campeonato di futbol 
Juvenil damas a continua den Frans Figaroa. 
E prome wega tabata e bataya di Santa Fe 1 
contra The Rose. E wega aki a termina den un 
empate di 1 -1 cu goal anota pa Santa Fe dor di 
Jody Hoenink, mientras cu Santa Fe 2 ta sigui cu 


e racha di Victoria unda Santa Fe 2 a gana Brazil 
Jrs 2 cu un score di 3 pa 1. E goalnan di Santa 
Fe 2 a ser anota dor di Chami Luitjes, Rowena 
Elshot y G’leen Schwengle. E siguente wega lo 
ta dia 14 maart unda cu Santa Fe 1 lo bataya cu 
Santa Fe 2. 



Rotary cu su di cuatro canamento 
den grupo y fun run/walk 

ROTARY club of Aruba, conoci pa e.o. nan fiesta Rotaria, ta 
organisando nan di cuatro canamento den grupo y fun/run 
walk, cual ya caba a bira algo annual. Manera ta conosi, Rotary 
Club of Aruba ta un organisacion cu ta tene actividadnan pa 
recauda fondo pa brinda yudansa na esnan menos afortuna 
den comunidad. Na 2005 nan a organisa e fun/run walk aki y 
esaki a bira un exito rotundo cu un record di casi 400 y ur anja 
e cantidad no ta baha di 300 participante. E biaha aki esaki 
ta priminti di kibra tur record atrobe. Rotary Clubof Aruba 
su du cuatro fun run /walk lo tuma lugar diadomingo dia 2 
di Maart 2008. E 5 kilometer fun run/walk y canamento den 
grupo di Rotary Club of Aruba ta wordo dirigi technicamente 
pa ARRUWAC. Inscripcion ta cuminsa 4:00pm y careda lo 
inicia 5.00pm den e parkinglot patras di Tony Roma’s na Palm 
Beach. E lo bai zuid dilanti di e High rise hotels yega te na Eagle 
Beach y regresa pa Tony Roma’s Palm Beach. Participantenan 
ta wordo suplica pa forma grupo di famia, amigo, colega di 
trabao, school etc. Ta bai tin premio pa e grupo mas grandi, 
e grupo mas anima y e grupo mas disciplina. Pues forma bo 
grupo y “come and have some fun”. Lo tin premio individual 
pa damas y cabayeros pa e prome, segundo y tercer lugar pa 
canamento y coremento. Lo tin varios doorprize hopi atractivo 
manera weekend stay, dinner for two etc. Tur participante lo 
ricibi un T-Shirt. Prijs di inscripcion pa participante ta fis. 5 
pa persona. Por inscribi individual of grupo door di yama tele- 
foon 5927234 of 5922230 of fax 5838677. Tambe por manda 
e-mail na arruwac@hotmail.com. Por ricibi mas informacion 
ariba web site www.arruwac.com. Keda pendiente pa mas 
informacion di e fun run/walk y canamento den grupo aki. 
Prepara bo grupo y cuminsa warm up e curpa. 



THE CINEMAS AT RENAISSANCE 


FOOL’S GOLD (PG-13,) 
daily: 4:50 7:10 9:35 

matinee: 12:00 2:30 

HOW SHE MOVIE (PG-13) 
daily: 4:20 6:20 8:20 10:20 

matinee: 12:10 2:10 

BEE MOVIE (PG) 
matinee: 12:25 2:35 (Awg 5,00) 

NO COUNTRY FOR OLD MEN (R) 


late-show:l 1:55 


late-show:l 2:20 


late-show: 12:00 


matinee: 11:45 1:50 


late-show: 12:25 


daily: 4:45 7:20 9:40 

MAD MONEY (PG-13) 
daily: 4:00 6:10 

FIRST SUNDAY (PG-13) 
daily: 8:25 10:25 
ALVIN & THE CHIPMUNKS (PG) 
matinee: 1 2:10 2:05 (Awg 5,00) 

JUMPER (PG-13) 

daily: 4:05 6:05 8:05 10:05 late-show: 12:05 

SEMI PRO (R) 

daily: 4:15 6:15 8:15 10:15 

matinee: 12:15 2:15 late-show: 12:15 


Matinee: Sat 8c Sun / Late-show: Fri 8c Sat 

RATATOUILLE (PG) (Awg 6,oo) 
matinee: 11:45 2:00 

JUMPER (PG-13) 

daily: 4:10 6:10 8:10 10:10 late-show: 12:10 

MEET THE SPARTANS (PG-13) 

daily: 4:40 6:40 8:25 10:20 

matinee: 1:00 2:50 late-show: 12:20 

27 DRESSES (PG-13) 

daily: 5:15 7:30 9:50 

matinee: 12:40 3:00 late-show: 12.05 

THE SPIDERWICK CHRONICLES (PG) 

daily: 4:15 6:20 matinee: 12:00 2:05 

THERE WILL BE BLOOD (R) 

daily: 8:20 late-show: 11:20 

FOOL’S GOLD (PG-13) 

daily: 5:00 7:20 9:40 

matinee: 12:15 2:35 late-show: 12:00 

SEMI PRO (R) 

daily: 4:30 6:30 8:30 10:15 

matinee: 12:30 2:30 late-show: 12:30 

Matinee: Sat 8c Sun / Late-show: Fri 8c Sat 


DRIVE IN THEATRE 


DRIVE-IN WILL BE OPEN FROM THURSDAY TO SUNDAY ONLY! I 

Salud & Beyesa 


Sugerencia con pa pasa 
dianan di fiesta contento! 




DEN e seccion aki di Salud y 
Beyesa, nos ta bai papia un poco 
con bo por disfrutå durante di¬ 
anan di fiesta, pensando ariba 
e balansa y un mente sano. Bo 
por come dushi y toch mantené 
e peso den control. Dianan di 
fiesta ta den porta, kico saki 
kier meen? Nos tin tendencia 
pa come y bebe mas di lo nor¬ 
mal. Nos ta purba di fit hopi 
actividad den nos Schedule pa 
nos por pasa bon, gasta mas 
placa y drumi menos. No ta ber- 
dad, cu tin biaha bo ta deseå pa 
e dianan di fiesta no yega na un 
fin? Of pa e momento cu bo ta 


riba un trip, e oranan bira mas 
largo? Pero lamentablemente 
esaki no ta posibel. 

Hopi biaha e dianan di fiesta 
ta laga nos canså y cu culpa, 
pasobra nos a come y bebe 
dimas y unda nos ta sintié? 
Naturalmente na e peso! Awor 
e pregunta ta, con mi por baha 
of mantené mi peso durante 
dianan di fiesta? Esaki ta posi¬ 
bel? Claro cu si, no lubidå, cu 
tur bo decision y accionan ta 
depende di bo mes persona. 
Abo ta haci bo escohencianan. 
Si bo ta un persona cu ta riba 
un plan di diet of bo ta cana, no 


lubidå esakinan durante dianan 
di fiesta. Bo por pasa mes bon 
na fiestanan y toch mantené 
bo routina. Bira creativo y usa 
bo minutenan bon. Si bo ta 
pensa cu un par di minute no ta 
haci diferencia, bo ta ekibokå! 
No lubidå cu den menos di 1 
minute bo por come of bebe 
100 caloria y tene na cuenta cu 
den 10 minute bo ta kima e 100 
caloria aki. Asina ta, si bo pensa 
bon bo por haci bon uso di bo 
minutenan. 

Aki ta sigi un par di tips con pa 
pasa bon sin culpa: na lugar di 
trip te den horanan di mainta, 
bai cas na un hora rasonabel y 
tuma un bon descanso. Mundo 
no lo caba! Al contrario, bo 
mente y curpa sigur lo gradid 
bo e break. Estudionan a dem¬ 
ostrå cu falta di sonjo por 
causa aumento di peso y sigur 


si bo no ta disfrutå di suficiente 
descanso, bo mente canså por 
ta e motibo cu bo ta tuma mal 
decision den cuminda y bo sa¬ 
lud! Purba di haci bo ejercisio 
di custumber pa 10 minute, 
10 minute ta mihor cu nada! 
Den 10 minute bo por kima 
e snacksnan, e glas di binja 
of simplemente baha stress! 
Specialmente den e dianan 
festivo aki unda cu lo bo come 
of bebe mas caloria cu normal, 
un bon canå riba e treadmill of 
disfrutando di bahada di solo, 
por evitå cu bo lo sinti bo jeans 
of panjanan un poco strak na bo 
curpa. Haci bo ejercisio na e ora 
cu ta cumbini bo, consehabel 
parti mainta, ya cu mas laat bo 
dia ta cuminsa bira druk y bo ta 
pensando na unda pa bai y cu 
kien, pasobra bo kier probecha 
di e dianan aki. 


Mantené bo mes na un plan 
saludabel: Ademas di haci bo 
ejercisionan, tuma tempo pa 
come un poco saludabel tambe. 
No lubidå di bebe hopi awa, 
come frutay berdura, preferibel 
un bon cuminda di cas. Den nos 
afån pa scapa tempo, hopi biaha 
nos ta lubidå di e cuminda di cas 
cu ta duna nos energia pa sigi 
goza durante e dianan festivo. 
E sucu di mas cu nos ta bebe of 
come, hopi biaha ta duna nos 
un boost pa despues caba na 
cansancio. Asina ta, come un 
bon cuminda di cas, cushinå 
dor di bo mes of bai come serca 
Mama, pa ora yega momento 
di trip, bo stoma ta yen y bo ta 
evitå di come ariba caya. 

Tene ciudao di caloria na likido: 
E dianan di fiesta ta trese cu ne 
un sin fin di bebida alcoholico 
cu normalmente bo no ta tuma. 
Evita y tuma control di ten- 
tacion! Alcohol no ta ofrecé 
ningun tipo di nutriente - sola- 
mente caloria cu nos ta lubidå 
di conta tin biaha. Si bo ta scohe 
toch pa un bebida alcoholico, 
scohe pa un bon Merlot of Cab- 
ernet Sauvignon riba un binja 
blanco of zinfandel. Pensa riba 
un whiskey awa of soda na lugar 
di coke of sprite. Tambe pensa 
riba cranberry juice, pineapple 
of orange juice na lugar di re- 
fresco. Naturalmente limitå bo 
bebida, nunca abuså di alcohol, 
si bo ta sinti bo cabes ta draai, 
stop mesora y cuminså bebe 
awa. Awa ta flush e alcohol y ta 
consehabel pa bo pidi un amiga 
of amigo hiba bo cas. Better safe 
than sorry! 

Asina, trata bo mes bon pa 
bo por goza bon tambe di e 
dianan di fiesta venidero. No 
haci dimås y semper usa bo 
sano juicio, pa bo’n tin mester 
di lamentå manjan. Pasa dushi 
dianan di fiesta y te otro siman 
cu mas over di Salud y Beyesa. 

Sera conocf cu un 
plan di diet nobo 



PA e Griegonan, azeta di oliva 
“olive oil” tabata oro na likido. 
Pa e Aztecanan, chuculati ta¬ 
bata sagrado. Pharaonan di 
Egypte tabata adorå almendra 
y awacati tabata simbolizå fer- 
tilidad pa centenares di anja. 
Tur e rikezanan aki ta comparti 
mas cu un historia; nan ta com¬ 
parti cualidadnan saludabel. 
Nan ta riko na “monounsatu- 
rated fatty acid”. Kiko ta fatty 
acid? Si bo traduci cada palabra 
e kier meen “acido gordo”? No, 
no laga e traducion gana bo. Bo 
a yega di tende di Omega-3? 
Fish oil of Cod Liver oil? Bo a 
yega di tende di e diet di come 
vet bo ta kima vet? Wel, segun 
estudionan reciente, tur e rike¬ 
zanan aki cu ta contené “fatty 
acid” ta yuda bo kima vet. Pesei 
mes nan ta wordo uså den e 
“flat belly diet” un diet unico y 
revolucionario. 

Ta existi 5 categoria den e 
“monounsaturated fatty acid” 
tambe yamå MUFAs; (1) azeta, 

(2) famia di pinda ysimiya, (3) 
awacati, (4) olijfi (olives), (5) 
chuculati. Comiendo un cum- 
inda balanså di cualkier un di 
e MUFAs aki, lo reducf acumu- 
lacion di vet na stoma y heup; 
controlå bo caloria y lo bo perde 
peso, tambe - especialmente 
na bo cintura. Estudionan ta 
indicå cu comiendo un cum- 
inda cu cualkier di e MUFAs ta 
contené 400 caloria- suficiente 
pa controlå bo hamber y duna 
bo energia. Facilmente bo por 
ahustå bo cuminda na e “flat 


belly diet”, y si acaso bo no kier 
sigi e diet, bo por toch goza di 
nan. Bo no ta kere? Sigi lesa y 
nos lo duna un par di menu cu 
lo bo no por resisti! 

(1) Azeta: usa Canola oil, 
olive oil, peanut oil, pesto sauce, 
sesame oil, soybean oil, sun- 
flower oil y walnut oil. Stir-fry 
of has a cu cualkier di e azetanan 
mencionå; hunta pesto sauce 
riba bo sandwich, usa un par 
di druppels den bo soppi of 
cuminda na grill. Tambe bo por 
benta walnut of olive oil den 
bo aroz y pasta y salada, nan lo 
hanja un sabor increibel! Tuma 
nota cu flaxseed oil no a wordo 
mencionå, esaki no por wordo 
uså pa hasa, pero si bo por turné 
den su forma capsula, despues 
di cada cuminda. Flaxseed oil 
ta kibra e vet di cuminda y ta 
zorg pa saca e vet danino for 
di curpa. Bo lo riparå esaki den 
bo panjanan. Corda di no abuså 
di e flaxseed oil y turné segun 
instrucion riba e boter. 

(2) Famia di pinda y simi- 
ya: almond, Manteca di almond, 
Brazilian nut, cashew, pinda y 
Manteca di pinda (pinda kaas), 
pinda seco, simiya di sunflower, 
hazelnut, macademia nut, pe- 
can, pistachio, simiya di pam- 
poena seco. Come esakinan pa 
snacks, benta nan den bo aroz 
of salada. Machicå nan y pone 
nan riba bo pisca of galinja. 
Traha un dip delicioso, usando 
sour cream y un tiki cream 
cheese (no mayonnaise) 

(3) Awacati; corta na slice 
den salada of cuminda; machicå 
cu un tiki cu juice di lamoenchi, 
salo, peper y traha un dip pa bo 
chips of simplemete bruhé cu 
salsa dip. 

(4) Olijfi (olives): olijfi 
preto of berde na tapenade. 
Sirbi e olijfinan manera snacks; 
usa olijfi riba bo pizza, salada 
of pasta. Hunta olijfi tapenade 
riba bo sandwich of crack¬ 
ers, hunta olijfi tapenade riba 
chicken breast of filet di pisca. 


Receta pa traha tapenade: 
Ingrediente: 

1/2 lb. olijfi preto y berde; 2 
filet di anchovy (di boter); 1 
cabez di garlic, cortå chikito; 2 
cuchara di capers; 2 pa 3 blachi 
di basil fresco; 1 cuchara di 
juice di lamoenchi; 2 cuchara 
di extra-virgin olive oil 
Preparacion: rinse e olijfinan 
bon cu awa di tubo. Si bo tin 
un food processor, pone tur 
ingredient hunto, mix bon pa 
2 @ 3 minute, te ora e mezcla 
bira manera un pasta pa hunta. 
Pone e mezcla den un bowl y 
disfrutå. 

(5) Chuculati; dark choco- 

late of semi sweet, na repi, 
chocolate chips, of corta fini. 
Come chuculati na e manera 
cu ta bo deseo y antoho. Con- 
trario na otro tipo di chuculati, 
chuculati scur of semi sweet, 
no ta contené hopi caloria, net 
suficiente pa duna bo e rush cu 
bo mester. 

Chocolate nutrition: “chocohol- 
ics” lo drenta den celebracion, 
pasobra e noticia ta bon! Chucu¬ 
lati scur of “dark chocolate” ta 
contene antioxidante di mas 
halto for di tur cuminda. Chucu¬ 
lati ta contené hero, magne¬ 
sium, phosphorus, potassium 
y milk chocolate ta contene 
calcium. Pero ta e antioxidan- 
tenan aki y e flavonoids (un tipo 
di nutriente den chuculati) cu ta 
boost e nivel di e bon cholesterol 
(HDL) cu ta duna nos e “rush” di 
felicidad ora bo come chuculati. 
E flavonoids den chuculati ta 
traha similar na un dose abao di 
aspirin cu ta preveni formacion 
di clompi di sanger. E flavonoid 
ta den e cacao, pero no den 
white chocolate cu ta un mezcla 
di lechi y sucu. Chuculati scur of 
semi sweet ta e mihor, cu menos 
vet y caloria. Aigun studio ta 
indicå cu dark chocolate por 
disminui presion den sanger y 
Resistencia na insulin. Asina ta 
disfrutå di bo chocolate! 


Stress, Health & 
Performance 
Workshop di AMTI 


DIAHUEBS dia 28 di febru¬ 
ari, dr. Henry Does lo facilita 
un Stress, Health & Perfor¬ 
mance Workshop den oficina 
di AMTI na Sun Plaza, suite 
401-h (4o piso). 

Na 2006 Henry Does a fa¬ 
cilita tayernan di stress pa 
cuerpo policial arubano. Aha 
pasa ela duna decena di tayer 
pa gerencia y personal di ING 
(na 2006 e miho dunador di 
trabao di Hulanda, segun 
e revista Intermediair). Na 
2007 e tabata orador na e 
symposium di NASHKO, y 
a papia di ‘prevencion y es- 
timulo di salud’, na Holiday 
Inn (Aruba). 

Henry Does na Hulanda ta 
un specialista registra den 
area di labor y salud, y a 
haci su entrenamento clinico 
den medicina mente/curpa 
serca e cardiologo conoci Dr. 
Herbert Benson di Harvard 
Medical Schooly Mind/Body 
Medicial Institute na Boston. 
E ta miembro di American 
Institute of Stress. 

Aruba Management Training 
Institute (AMTI) den su in- 
vitacion ta scirbi entre otro: 
Con nos ta sinti ta worde 
determina pa gran parti pa 
e calidad di nos bida. Fac- 
tornan di ambiente, manera 
un bon ambiente di trabao 
y aprecio ta hunga un papel 
importante den esey. Na mes 
momento demandanan halto 
y nobo ta worde poni riba 
nos capacidad di trabao pa 
nos por enfrenta presion di 
tempo, ‘over time’ structural, 
y inseguridad di trabao. 

Den e tayer Stress, Health & 


Performance nos ta haya un 
bistå y instumentonan pa 
mantene y/of reforza nos 
capacidad (mental). Siha 
enfrenta stress di trabao 
miho, ta hunga un papel 
central aki. 

Tur hende sa cu nos curpa 
concoce un accion di stress 
ora nos sinti cu nos ta perde 
control, manera den caso di 
menasa y cambionan (rapi¬ 
do). Poco di nos sa cu nos 
curpa tambe conoce un reac- 
cion relahante fysiologico, 
cu ta traha pa stimula repara- 
cion y salud. 

E equipo di Dr. Herbert Ben¬ 
son a inverti mas di 30 aha 
di investigacion den esaki. 
Paciéntnan, pero tambe tra- 
hadornan, a siha - baså riba 
e resultadonan di e investi¬ 
gacion - con pa confronta 
exitosamente, kehonan rela- 
ciona cu stress y problem- 
anan di funcionamento, of 
pa preveni esakinan door di 
stimula un reaccion relah¬ 
ante. Di e manera aki na a 
siha tambe pa mehora nan 
rendimento. 

Den e tayer Stress, Health & 
Performance, e participante 
ta worde entrena con pa 
stimula e reaccion relah¬ 
ante. E forma di e tayer ta 
un combinacion di lectura, 
participacion y ehercicio. 
E tayer ta dura dos ora y 
ta cuminsa 7’or y mei. Idi¬ 
oma di e tayer ta hulandes, 
pero preguntanan haci na 
ingles of papiamento lo no 
ta problema. Participacion 
ta costa 50 flor in y porta ta 
habri 7’or. 


AWEMcrinfa 

& corøtfj/ Toko 

Tel: 583-1400 Fax: 583-1444 

Tiramento di lot pa prefinalnan 

Festival un Canto pa Aruba y su Himno y Bandera 2008 

50 composicion y 18 agrupacion tipico 




DIADOMINGO a tuma lugar 
e inscripcion pa e Festival un 
Canto pa Aruba y su Himno y 
Bandera 2008. Un cantidad di 
50 composicion y 18 agrupacion 
tipico lo ta den competencia pa 
e titulo maximo di e Festival un 
Canto pa Aruba y su Himno y 
Bandera 2008. 

Awor cu nos tin e cantidad di 


participantenan, a yega e mo¬ 
mento pa tira lot entre e agru- 
pacionnan tipico pa por sa ki dia 
nan lo hasi nan presentacion. 
Comision organisador kier haci 
un invitacion na tur e represen- 
tantenan di e agrupacionnan 
tipico y tambe cantantenan 
participante pa ta presente di¬ 
aranson 27 di februari venidero 


pa 7.30 di anochi na Urataka 
Center. 

Pa 8’or di anochi en punto lo 
tira lot, pa despues anuncia e 
secuencia di e prome y e di dos 
anochi di prefinal. 

Un y tur ta keda invita den 
nomber di Festival un Canto pa 
Aruba y su Himno y Bandera. 


Enfoke riba cuido di beach na Aruba 




BEACHNAN di Aruba ta un di 
e recursonan mas importante 
pa nos industria turisitico y 
economia. Ademas di esaki 
nan tin un balor hopi grandi 
pa loke ta trata recreacion 
di comunidad, como tambe 
un balor cultural cu similar 
na nos hospitalidad ta forma 
parti di Aruba su identidad 
nacional. Beach, lama y nos 
costa, ta un recurso natural 
hopi balioso pa nos tur cu ta 
biba na Aruba. Presion cre- 
ciente di uso continuo ta lan- 
tando preocupacion riba con 


ta e miho forma pa proteha y 
maneha nos beachnan. 

Un grupo di sector priva y 
e sector publico, cu aporte 
substancial di AHATA, a ini- 
cia desde aha e proceso pa 
Aruba proba su mes contra 
e normanan internacional di 
Blue Flag. E programa di cer- 
tificacion di renombre aki ta 
ofrece un cuadra di referencia 
(framework) y criteria na cual 
Aruba por fiha maneho pa be¬ 
achnan di Aruba. Desde 2007 
Aruba oficialmente a aplica 
pa e proceso aki. E siman aki, 


den cuadra di trabounan pa 
certificacion, Aruba ta ricibi 
bishita di trabou di un miem- 
bro di e hunta di ehecutivo, 
esta sr. Henny Kromhout, cu 
ta fungiendo cu mentor pa 
Blueflag den nos region. 
Durante un bishita na e varios 
beachnan proyecta pa fungi 
como piloto of modelo di 
prueba di e programa, Astrid 
Muller di AHATA Environ- 
mental Committee, Sjeidy 
Feliciano, di Aruba Tourism 
Authority, y Byron Boekhoudt 
di Coastal Zone Management 
(CZM) Aruba, a guia e ehe¬ 
cutivo di Blue Flag door di 
diferente proyecto planea. 
Durante e recurido a inter- 
cambia riba varios aspecto di 
e programa como tambe di e 
situacion na Aruba. 

E siman aki, lo sigui varios 
reunion cu diferente actor 
cu ta rekeri den e proceso 
pa logra e certificacion in- 


ternacionalmente reconoci 
aki. Diahuebs 28 di februari 
proximo e grupo di trabou lo 
tene un presentacion hunto 
cu sr. Kromhout na cual lo 
amplia publicamente riba mas 
informacion respecto Blue 
Flag y Aruba su iniciativanan 
ambiental. E charla ta pro¬ 
grama pa cuminsa pa 7’or di 
anochi na Aula di Universidad 
di Aruba y publico general ta 
bonbini. 


Envolvimiento di nos tur den 
e proceso pa mihor proteccion 
y maneho pa beach, lama y 
costanan di Aruba ta esencial 
pa progreso riba e tereno di 
medio ambiente. Denter di 
poco lo pasa na implementa 
mehoracionnan na 3 beach 
conforme e plannan di Coastal 
Zone Management y Blue Flag 
certification cu fondonan di 
FDA pa mehora calidad di nos 
beachnan. 



































AWEMainta I Diaranson 27 di Februari 2008 


Local I 25 



Exitoso curso 
Asistente 
Administrativo 
Presenta pa B & P 
Interface Aruba 



Bo kier cumpra riba 
internet pero.... 




CREDIiTiCARD? 


MERCA 

8219NW 191 LN 
Miami, FL 33015 
(786) 281-2408 

ARUBA 

Margrietstraat 3 
(297) 749-7669 

www.your-connexion.com 

orders@your-connexion.com 


Y CUi' CcLliUrlutcL 



tuma contacto cu nos 
we mes, bishita nos 
online of djis manda 
nos un email cu 
bo pedido y nos ta 
cla pa servibo 


RECIENTEMENTE un grupo 
di 9 cursista a finalisa e curso 
Asistente Administrativo, cual 
a wordo organisa pa B & P In¬ 
terface Aruba Training. 
Durante e curso aki e partici- 
pante nan a sina den un forma 
hopi practico con pa mantene 
un oficina bao control, sin im¬ 
porta con dificil e dia ta. Adicio- 
nalmente nan lo descubri con ta 
construi credibilidad, bisa “no” 
sin mester sera e porta, con pa 
aplica cierto tecnicanan con pa 
scucha mihor, tambe con pa 
trata cu hende exigente y con 
pa atende situacion nan nega¬ 
tivo, con ta atende voicemail 
memo’s, emails y mucho mas. 
E programa Asistente Admin¬ 
istrativo ta un curso ideal pa 
tur hende cu kier mehora nan 
abilidad nan como un asistente 
administrativo. E curso a wordo 
presenta pa Celine da Costa, fa- 
cilitadora certifica y secretaria 
juridico. Esnan cu a finalisa e 
curso cu exito ta: Gwendolyn 
G. J. Correa, Merari Willems, 
Catharina Marits, Channella 
Alleyne, Sulis Thodé, Rosita 
Croes, Astrid Arcaya, Naroika 
Milushka Croes-Giel, y Susanne 
Croes. 

Un palabra di felicitacion ta bai 
na tur. 

I loke falta ainda na 
biahamentu 

Ta henter ana 
tin reunion 
parlamentario 
ront Amerika 


Promé ‘trip’ ta pa Cancun: 

“High Season” di biahe a 
kuminså na Parlamento 


WILLEMSTAD. No ta konosi 
ta kuantu plaka parlamento 
di Antia a reservå riba nan 
presupuesto pa gastunan di 
biahe pa e ana’ki pero si nan 
mester disidi ku ta manda 
delegado pa delaster reunion 
di Parlamento Parlatino, ta 
masha plaka mester pone riba 
presupuesto. 

E programa di reunion di Par¬ 
lamento Parlatino ta diferente 
for di esun di COPA na kual 
parlamento di Antia ta asisti 
ku dos miembro otro luna. 
Parlatino su programa di re¬ 
union i biahe ta kuminså otro 
luna na Mexico pa papia riba 
pirateria di produkto i delito 
kontra propiedat intelektual. 
Esaki si lo ta un bon reunion 
pa Antia manda un dele- 
gashon pasobra si tin un pais 
na mundu kaminda tin pira¬ 
teria di produkto di marka 
ta Antia. Nos merkado ta 
inundå ku produkto falsifikå 
pero no ku tin akshon kontra 
di esaki. 

Mas serka di kas lo tin reunion 
na aprel, esta na Aruba kamin¬ 
da nan ke papia riba trafiko 
ilegal di produkto i materia 
prima i - tende esaki! - papia 
riba derecho di pueblonan 
indjan den kuadro di trata- 
donan internashonal.... 

Na Aprel tambe lo tin un 
reunion na Caracas riba 
narkotrafiko i krimen organ- 
iså mientras ku nan ke papia 
riba derecho humano i poli¬ 
tika penitensiario. (A ku ni na 
Antia no tin kontrol riba nos 
prizonnan te pa nos bai papia 
riba politika penitensiario den 
otro pais). 


E sigiente reunionnan ta tuma 
lugå na mei na Chile, na Pan¬ 
ama na yuni i porfin lo tin 
un reunion tambe na Antia 
kaminda ku e komishon di 
energia i mina. 

E reunionnan den lunanan 
sigiente lo hiba nos represen- 
tantenan parlamentario for di 
Mexico, Costa Rica te Bolivia 
i Uruguay den sur di manera 
ku lo no strana ningun hende 
ku parlamentarionan ta hopi 
okupå preparando maleta pa 
hasi tur biahenan aki. 


WILLEMSTAD. Na Europa i 
Merka nan ta klasifikå tempora- 
danan di ana di akuerdo ku e tipo 
di aktividatnan tipiko ku pueblo 
sa tin kustumber di praktikå man¬ 
era temporada di yag, temporada 
invernal i na Antia nos konosé 
temporada di biahe pa miembro- 
nan di Parlamento. 

Ounke den pasado nunka - nos 
ta ripiti - nunka ningun dje bia¬ 
henan kostoso ku delegashonnan 
parlamentario a hasi pa eksterior 
no a produsi ni un ons di benefi- 
sio pa nos islanan, temporada di 
biahe ta un tradishon ku no por 
keda anulå for di e programa 
parlamentario. 

Normalmente miembronan di 
parlamento di Antia ta asisti na 
reunionnan di Parlatino ounke ku 
e afinidat na paisnan miembro di 
Parlatino ta un enigma pa e gran 
mayoria di nos pueblo. 

E biahenan aki ta ekselente pa 
uza pasaporte, kobra Daggeld i 
bai sigi sosegå durante di e re¬ 


unionnan. 

Aparentemente a surgi un organ- 
isashon nobo ku ta fungi komo 
ékskiis pa hasi un biahe den Pri¬ 
mera Klase i ku un Daggeld réimu 
i ku yama COPA. 

Semper nos a kere ku COPA 
tabata un kompania di aviashon 
Sentro Amerikano pero den 
e kaso aki COPA ta e Konfed- 
erashon Parlamentario di Paisnan 
Amerikano. 

Dia 13, 14 i 15 di mart proksimo 


COPA ta tene un reunion na ‘of 
all places’ Cancun na Mexico i ku 
manera ta konosi, ta un dje desti- 
nonan turistiko mas atraktivo den 
nos hemisferio. 

Te ainda no a fiha ni e tema ni e 
programa di e reunion pero ya 
e organisashon a fiha sede di e 
reunion aki na kual reportada- 
mente presidente di parlamento 
i éks presidente lo asisti. 

Ta trata aki di respektivamente 
Pedro Atacho i Dudley Lucia. 


■■Aurora... 


Cumana 76 
Oranjestad, Aruba 
Tel: 588-6699 
Fax: 588-6698 
Cel: 593-0857/560-1403 


Gradicimento - Invitacion 

Nos no tin palabra pa expresa nos inmenso gradicimento na 
tur esnan cu a mustra nos nan carino y atencion na momento- 
nan dificil y entiero di esposo, tata, welo, amigo y bisina 
stima: 



Alcides G. Robles 

Di curazon nos ta gradici na tur esnan cu a mustra nan 
atencion via un jamada, telegram, bishita of flor. E apoyo 
moral y sosten di boso, awe ta nos consuelo, y lo keda pa 
semper graba den nos memoria. Dios bendiciona boso tur. 
Alaves nos kier a invita pa 3 Santo Sacrificio di misa, 
diahuebs 28 di februari pa 8’or di mainta, diabierna februari 
29 y diasabra maart 1, 2008 pa 7’or di anochi na Virgen di 
Fatima di Dakota. 

Despues di e ultimo misa, tin un rosario na cas, Dividivistraat 
#11. Boso presencia lo ta altamente aprecia. 

Di parti Esposa, Juinan, Nietonan, Bisinanan y Amigonan. 


t f; Mementomori Funeral Home N.V. 

® Yolanda - Leo - Eugene 


Tel: 5833358-Fax: 5837711 


“Senor lo caba cu morto pa semper 

lo E seca lagrima fooi wowo di tur hende. ” 

Isaias 25:8 

Cu inmenso tristeza na nos curazon, nos ta participa fayecimento 
inespera di: 



Sra.Vda. Filomena Glenda Brito-Arends 

2 mei 1949 - 26 februari 2008 


Na nomber di su: 

mayornan: 

yiunan: 


rumannan: 


swa y cunanan: 


Bruno y Simona Arends-Martis 
Zulma 

Eulogio “Loyo”Ciro 
Francisco y Yolanda Tromp 
Melva y Eric Zaandam-Arends 
Roy y Erica Arends-Tromp 
Susan y Robby Solognier-Arends 
Isora Arends y yiu 

Carmen Andrea Quarecuco y famia na Venezuela 
Sira y Hose Henriquez y famia 
Manuela Brito 
Linda de Lange y famia 
Maria Brito y famia 

sobrino y sobrinanan: Norman Tromp, esposa y yiunan 
Rigoberto Tromp 

Suhail y yiu, Sharyl y Emelric Zaandam 
Eliana y yiu, Jessica, Merelyn y Eric Arends 
Robert Solognier 
Ismari Arends 
Denisia Martis y famia 
Teresita Trimon-Arends y famia 
Eliza Lacle-Arends y famia 
Arcadio Martis y famia 
primo y primanan na Aruba y Venezuela 
Brito, Arends, Zaandam, Tromp, Solognier, 
Quarecuco, Kelly, Lacle, Trimon, Hoevertsz, Martis, Korsen, 

Henriquez, de Lange, Oduber, Augusta, Mateo, Lotero, Cortes y demas 
famia ta invita tur amigo, bisina y conoci pa asisti na e acto di entiero 
cual ta tuma lugar diahuebs 28 di februari 2008 pa 10:30 di mainta 
saliendo for di Misa San Francisco pa santana Cental na Sabana Basora 
. E resto mortal lo ta reposa for di 9’or di mainta den Misa San 
Francisco na Playa. 


tantanan: 


famia: 


Adres pa condolencia: 


Socotorowijk 14-H 
Diaranzon 27 di februari 2008 
di 7'or pa 9'or di anochi 


Nos kier a pidi nos disculpa si nos por a lubida un of otro famia den nos 
tristeza. 

Local 127 


Bisina ta sali 
na jockey 
riba 

muchanan cu 


Problema na trabou a 
termina den menasa 
cu morto y retiro 


Mama no por mas cu 
yiu cu ta droga y ta 
pidi polis ayudo 


ta molesti’e 


POLIS ta bai dialuna anochi, 
na un cas na Cura Cabai, unda 
tin un problema entre bisina, 
pa motibo di muchanan. N’e 
cas polis ta papia cu e mama di 
e muchanan, e senora R.A.B. 
naci na Aruba di 28 aha, y e 
ta bisa polis cu su bisina, e 
homber R.C.T, ta haci fas- 
tioso cu su yiunan, como cu e 
muchanan ta benta bala riba 
su porta di cas. 

E mama ta bisa cu e dia en 
cuestion, R.C.T. a dicidi di 
sali sunu riba e muchanan y 
grita nan. Polis a bai papia 
cu R.C.T., y e ta bisa cu e no 
a sali sunu, pero e tabata bisti 
cu jockey. 

Polis a mustre cu e mester tin 
mas respet p’e muchanan. Pero 
e ta bisa polis cu e muchanan 
ta haci hopi fastioso y cada bi- 
aha ta benta bala riba su porta 
di cas. Polis a bai tambe cerca e 
mama di e muchanan pa paga 
tino riba e muchanan. Tur dos 
a compronde e situacion. 



HOTLINE 

733-8477 

Digicel 

Spera Mas. Hanja Mas. 



DEBI na un problema cu a surgi na trabou, e homber R.S. naci na 
Surnam di 20 aha, a keda kita for di trabou, relaciona cu un keho 
cu un empleado a duna contra dje. Esaki a tuma lugar diadierna 
durante ora di trabou, ora cu e trahador, kende ta cahera G. J.A.T. 
a haya problema cu e trahado R.S. 

Dor di esaki, R.S. a zundre y a insulte. Como cu G. J.A.T. a bai bisa 
e supervisor, el a tuma medida contra R.S. y a dune su retiro. R.S. 
su trabou ta yena saco na caha. 

Ora cu el a haya su retiro, el a bai cerca T., y a menase cu morto, 
bisando cu e ta bai mate y cu e ta miembro di un gang. 

E cahera a bai warda di polis dialuna mainta 10.30 y a duna keho 
contra R.S. di menasa. Polis a yama R.S. y a papia cune, y tambe 
a mustre riba e consecuencia di su menasa. El a bisa cu e ta bai 
laga R.S. na pas. 



Mementomori Funeral Home N.V. 

Yolanda - Leo - Eugene 
Tel: 5833358 - Fax: 5837711 

“Cerca Dios so mi alma ta na pas, 
ta di dje E mi salbacion ta bini. ” 

Ps. 62:1 

Cu inmenso tristeza na nos curazon, nos ta participa cu a fayece 
cristianamente na Hulanda: 



Omar Alwin Geerman 


24 mei 1950 - 25 februari 2008 


Na nomber di su 

esposa: 

yiunan: 


Diny Geerman-S chuite 
Natasha Geerman y Fritz 
Omaira Geerman y Soyan 
nieta y nietonan: Chicco, Luca, Senna, 
rumannan: Helouisa “Loetje” van Wilgen 

Carlito Werleman y famia 
Henk y Carmen Russel y famia 
Hugo Geerman y famia 
Omelia Geerman y famia 
Hubert y Gerda Giel y famia na Hulanda 
swa y cunanan: Hillie Schuite, Willemijn Schuite, Hans Schuite 
mihor amigonan: Freddy Lacle 

Giovanni Ragunath 

famia: Russel, Geerman, van Wilgen, Giel, Werleman, 

Dirksz, Bello, Ragunath, Kelly, Sussenbach, Hodge, Hart y demas 
famia na Hulanda, Merca 

Acto di cremacion ta tuma lugar diabierna 29 februari 2008 na 
Enshede, Hulanda, 

Alavez nos kier a in vita pa tres santo sacrificio di misa pa 7’or di 
anochi: 


-diasabra 1 di maart 2008 na Misa San Francisco 
-diadomingo 2 maart 2008 na Misa San Francisco 
-diamars 4 maart 2008 na Kapel di Madiki 


Adres pa condolencia na Aruba: Caya Frére Stanislas 20-G 

Diaranzon 27 di Februari di 7'or pa 9'or di anochi 


Adres pa corespondencia na Hulanda: Demmerskamp 37 

7524 CM Lonneke 


UN mama cu tin un yiu homber di 18 aha cu ta usa droga, a yama 
polis y ta pidi polis pa auxilio, como cu e yiu ta hopi rebelde y su 
comportacion ta laga hopi di desea. 

Polis ta bai n’e cas anochi, 8.40 y ta papia cu e mama, kende ta bisa 
nan cu su yiu homber J.P.G. tur dia ta bin cas lat y no ta respeta 
ningun hende. 

E ta zundra e mama y busca problema cu e otro hendenan den cas. 
E mama ta bisa polis cu e no kier e mucha mas den cas. Polis a bai 
pa papia cune, pero el a bisa polis pa lague na pas. 

Despues el a baha for di su kamber cu un båte di baseball di alu- 
miniun den su man. Polis mester a bise 3 biaha p’e benta e båte 
abou, prome cu el a tende. Mirando su actuacion, polis a detene 
y hibe Warda di Polis na San Nicolas y a sere. 


f Mementomori Funeral Home H.V. 

|| Yolanda - Leo - Eugene 

JL £1 S Tel: 5833358 - Fax: 5837711_ 

“ Senor ta mi wardador, mi no tin falta di nada; 

Den cunucu di yerba berde, E ta ponemi sosega. 

E ta hibami na awa tranquil, pa mi bolbe hana forsa. ” 

Ps. 23:1,2,3 

Cu hopi triteza, pero conforme cu boluntad di Dios, nos ta anuncia 
fayecimento inespera di: 



Crescencia Orman 

mihor conoci como: “Crisi ” 

Na nomber di su: 

ruman: Theodoro y Haidia Orman-Blom 

sobrino y sobrinanan:Theo y Nelly Orman y famia 
Kenny y Mayra Orman y famia 
Mayra y Rochi Maduro y famia 
Suzette Orman 

Margareth y Azar Hussein-Orman y famia 
Myma Orman y famia 
omo: Boes Orman 

tanta: Juanita Orman 

primo stima: Sergento Pascual Ras y famia na Merca 

mihor amigo di cas: Mario Francisco Quandt 

Mai Tromp y famiaprimo y primanan, comer y 
compernan, ihanan, amiganan di cas 
famia: Orman, Blom, Ras, Lopez, v. Cleef, Arens, Hiil, 

Gil, de Cuba, Matos, Maduro, Croes, Chundro, Dirks, Quandt, Hoek, 
Tromp, Sofia, Lacle, Faro, Helder, van Gelden, Jandor, Kelkboom, 
Monah, Dirksz, Olivir, Pieternella, Zievinger, Thomas, Koolman, 
Sievinger, Holsman, Martes, Dania, Swaen, Sevinger, Quant, Comelie, 
Matheo, Lambertus, Ridderstap, Colina, Martinez, Rojas, Pourier, 
Geerman y demas famia ta invita tur amigo, bisina, conoci y compa- 
neronan di oracion pa asi sti na e acto di entiero cual ta tuma lugar 
diaranson 27 di februari 2008 pa 11'or di mainta saliendo for di 
Misa San Francisco pa santana catolico den Caya Ernesto 
Petronia. E resto mortal lo ta reposa for di 9'or di mainta den Misa San 
Francisco na Oranjestad 

Nos ta lamenta cu despues di entiero nos no por ricibi bishita di 
condolencia na cas. 

Despensa nos si den momentonan di nos tristesa nos por a lubida un of 
otro famia. 

Trafiko for di Karibe tambe a subi 


WILLEMSTAD. Tråfiko for 
di Karibe tambe a registrå 
kresementu, ku eksepshon di 
merkadonan manera Repub¬ 
lika Dominikana, (-15.3%) 
Trinidad & Tobago (-11.0) i 
Haiti (-0.7). 

Aigun merkado Karibense 
importante a nota un desa- 
royo positivo manera Aruba 
(+32.7%) i Jamaica (9.6%). 
Tråfiko for di Estådos Umdos 


a baha ku 9.6% komparå ku 
yanuari 2007. 

En total tabatin 4,205 turista 
den 2007 komparå ku 2,800 
den yanuari 2008. E kantidat 
di bishitante for di Canada 
tambe a baha ku 13.8%. Tur 
kos ta indikå ku e merkado 
aki ta sigui bou di preshon di 
e situashon ekonomiko frågil 
ku ta afektå biahe pa region di 
Karibe den su totalidat. 


B&P/ INTERFACE ARUBA N.V 

TRAINING AND CONSULTANCY 


We are pleased to announce our training Schedule for the month of February 2008. 
We can also provide these training sessions as, customized In-Company training. 



i 


Handling Customers Complaints (starting Feb. is) 
Notuleren (Starting Feb. 25) * 

Practical Management (Starting March 4) 

Human Resource Management (Starting March 6) 

Seeretarial Management (starting April 2) 

Labor Law in Aruba (starting April 2 ) 

Telephone Behavior (starting April 8) 

For additional information and registration piease contact us at 

Telephone 594-5533 / 587-7850 or Fax number 587-6011. 

Email: bpinterfaceaua@ setamet.aw Web Site: www.bpinterface.com 

UPGRADING PEOPLE IS OUR BUSINESS ! 


Turistanan a pasa en total 
267,687 nochi na Korsou , 
kual ta bon pa un kresementu 
di 19.2% komparå ku Yanuari 

2007. 

E kantidat di pasaheronan ku 
a bishita Korsou riba barkunan 
krusero nota un bahada leve 
di 0.3% den luna di yanuari 

2008. Un total di 59,839 pasa- 
hero krusero a bishita Korsou 
den yanuari 2008, aapesar di 


LOTTO 

FLORIDA 

Awe Na 

7430734 


tabatin mas barku di bishita 
den nos haf. En total Korsou 
a risibi bishita di 43 barku 
krusero komparå ku 39 den 
yanuari di 2007. 

Tur kos ta indikå ku Korsou su 
turismo ta pasando den tem- 
punan hopi positivo. Turismo 
ta generå entrada pa nos pais 
i kuponan di trabou pa nos 
poblashon. 


TA BENDE 


Nissan Pickup 4 98 

4x4 Airco Std. 
Dobbel Cabina 
Afl. 10.500 
Cel 5923523 
Bon Condicion 


Resultado di Loteria 


zn/c 

7523 Libra 


LDITOOTOCH 

1798 

3047 

3395 

© Puzzles by Pappocom 


Instruccionnan di wega Completa e tabel (cu 9 cuadra) di 81 hoki 
dividi den 9 rij y 9 colom, yenando e hokinan bashi cu e numerbnan di 1 te 
9, sin ripiti ningun cifra den cada rij, ni den cada colom, ni den cada cuadra. 

Servicio pa Comunidad 

Telefon di Emergencia| 


Number di emergencia 911 

Polis 

100 

Brandweer 

582-1108 

Ambulance Oistad 

582-1234 

Ambulance S.N. 

584-5050 

Hospital 

587-4300 

Centro Medico 

584- 8833 


I Botica na Warda ■ 

Pabou di Brug: Botica Paradera 
Pariba di Brug: Botica 

h Dokter na Warda m 

Pabou di Brug: Dr. Samuels 
Pariba di Brug: Dr. 


I Otro ServicionanH 

Setar I nf o 118 

Digicel Info 145 

Setar 582-5151 

Elmar 582-3700 

WEB 525-4600 

Serlimar 584-6456 

Rode Kruis Aruba 582-2219 
FADA 583-2999 

AA/NA helpline 583-8989 
Fund. Abuso Sexual 582-4433 
Fundacion Guia'mi 587-1677 
Fund.Muher 

den Dificultad 583-5400 

Fund.Tel. Pa Hubentud 131 

588-6138 

Accion Rescate 584-2718 
Centro Kibrahacha 588-3131 

Polis r 


Polis Tipline 

11141 

Oranjestad. 

582-4000 

San Nicolas 

584-5000 

Savaneta 

584-7000 

Santa Cruz 

585-4710 

Noord 

587-0009 

Strandpolitie 

586-3003 

Balashi 

585-2500 

Aeropuerto 

582-4800 

Aruba Transfer Tour & Taxi 

583-2856 

582-2116 

Best Taxi Services 588-3232 

Coop. Ver. Tas 

587-5900 

ATS 

583-5361 

Arugas 

585-1198 


S.O.S. Teleayudo 583-1190 

EDITA PA: The Media Group, 
Margrietstraat 3, Oranjestad, Aruba, tel. 
(297) 583-1400, fax. (297) 5831444, 
E-mail: mediagroup@setarnet.aw. 
CUENTA Dl BANCO: C.M.B. #229- 
82600. BENTA LOS Afl 1,50. 
ABONEMENT Afl.35,00 pa luna. 
ORA Dl OFICINA: Dialuna pa Diabierna 
8 a.m. - 5 p.m. 

MPRENTA: Imprenta Nacional Arubano. 
Dl RECTOR: Victor ITokoT Winklaar & 
Victor R Winklaar. 

R E DAC CIO N: noticia@awemainta.com. 
BENTA Dl AVISO: 
sales@awemainta.com 

Local 129 


^1 


jij 

Reconoce enfermedad mental 

Cada mayor di un adolecente na un momento of otro 
lo puntra su mes si su yiu a bira loco. Con bo por 
distingui e diferencia entre comportacion normal y e 
cuminsamento di un enfermedad mental? 

Dr Paul Meier, syciatra y autor, ta splica cu tur 
adolecente ta exhibi aigun sintoma di loque parce di ta 
un enfermedad mental. Esey ta parti di crecemento. 

Por ehempel, nan por stima nan mayornan un dia, y 
odianan e siguiente dia. Nan por parce di ta den un 
mundo di nan mes y reponde cu un mirada bashi. Nan 
ta perde contacto cu nan mes sentimentonan y ta haya 
imposibel pa ta alegre. Y mientras e comportacionnan 
aki porta senalnan di enfermedad mental, 
generalmente nan ta evidencia di comportacion normal 
den adolecencia. Pero tin aigun senal serio cu 
mayornan mester ta alerto pa nan. Tene cuidao, ora 
bo yiu adolecente cuminsa perde contact cu realidad; 
si e desaroyå ilusionnan of cuminsa tende voznan; si e 
acusabo, cu tur seriedad, di ta venena su cuminda; of 
si e ta convence cu otro hendenan ta trata di lesa su 
mente. E tipo di comportacionnan aki mester di 
atencion imediato. Sintomanan cu no worde trata pa 
seis luna of mas, por keda graba permanentemente 
den e rutanan cimico di e celebro. Mientras cu un 
mayor di un adolecente mester acepta aigun 
comportacion fastioso como normal, atencion imediato 
pa senalnan di enfermedad mental lo duna e miho 
speransa pa controla e confusion. 



Guyabastraat 4 , Dakota Tel: 582 4748 



BO CONECCI ON CU M ERCA 

SHOP ONLINE: www.arusamailbox.com 


JL 


Bo a mira algo riba television 
website of catalog y 
bo no sa con pa cumpre 
or order e producto? 

Nos ta bo solucion 


Pa mas informacion yama 

583-2459 of 583-0631 

Dakota Shopping Paradise - Amandelstraat 1 



AnimaliRigHts* Aruba 

EMERGENCY PH0NE NUMBERS 

Veterinary Services: 585 0400 Pick up of injured animals or 

animals to he euthanized 

Contreras Veterinary: 587 0917,587 4467,993 0404 
Wayaca Clinic: 582 1720 

Weekend emergency; 911 Advise which doctor on eall 

Anima! Shelter: 582 1623 Last resort 

Serlimar: 584 5080,584 6152,584 6456 Pick up dead animals 

We save, we care, we educate! 



gfcjLA JU/Hp 

PA TUR FIESTA 
PA MUCHA 

YAMA 

5923523 / 5838769 


TIPO Dl CAMBIO 

Valido pa 27 Febr 2008 


OFICIAL 


Placa Extrarhero 

Bark Papaen 

Wsseler^ Cheque 

ReisChequeen 

(XerBækingen 

Berta 

na 

PlHico 

US Dollar 

1.77 

178 

1.80 

CAN Dollar 

1.78 

180 

182 

Engelse Pond Sterling 

3.45 

3.50 

356 

ZAitserse Frank per CHF. ICO 

163.60 

164.32 

165.12 



NedArt GUdsn per ANG. ICO 


98.00 


100.00 biljetten 100.20 
chq./overtoeking 100.00 


J apanse yen perj PY. 10.000 163.61 

EuroperXEU. 100 262.52 


165.11 

264.91 


16677 

267.58 


Provision di Devisa 1.3% 
Segun artic ulo 12 di Afkondigingsblad 
diAruba 1991nr.GT 32. 

Banco Central di Aruba ta defini 
e tipo di cambio oficial pa e 
cambionan di placa extranhero. 

BANCO DI CARIBE 

Nos ta honra Bo confianza 


Horoschoop 


Aries 21 Mrt-20 Apr 
Pir Ora di negocia un acuerdo of haci 
un movecion, no lubida nada. Si bo splica tur 
cos di A te Z, sigur bo lo yega na un resultado 
positivo. 


rtfiKTdlirO 21 Apr-20Mei 

Bo nota hopi sigurdi loke bo ta haciy 
bo mester un bon definicion di bo metanan. E 
lo pormitibo canaliza bo energia y progresa. 


Geminis 21 Mei-20Jun 
Pf Por ta bo no ta e persona mas 
aventurero di mundo, pero awe lo bo 
transforma den un coredor di risiconan 
spontaneo. 



Cancer 21 jun-20jui 
Purba actua bo so, pero no warda 
hopi. Trabao den equipo ta esencial, mester 
forma e mihor grupo cu e mihor lider. 


Leo 21 Jul - 20 Aug 

WhT Un movecion den carera ta bira 
posibel, pero tin risiconan involucra. Corda 
cu esun cu no ta risca no ta gana ni perde, 
dus actua si bo ta interesa. 


M Virgo 21 Aug - 20 Sep 

No keda pega. Ta ora di move. 
Cosnan a cambia y mundo ta sigui draai, es 
decir, no keda den slow motion. 


/Kbk L 'bra 21 Sep - 20 Okt 

^|4Jr siman cu ta bin lo trese tur clase di 

sorpresanan, hopi di nan bon. Por lo menos 
nan lo compensa e ratonan malo y na final di 
e siman e balans lo ta na bo fabor. 


r £* Scorpit 

Esaki pc 


IO 21 Okt - 20 Nov 
por ta un di bo mihor 
momentonan pa avanza. BO sa loke bo 
kier, bo tin confianza y e circunstancianan ta 
alinea pa brindabo e exito. 


Saqitario 21 Nov-20Dec 
Cosnan ta stabiliza. Bo no mester 
mustra awor sintomanan di debilidad. Si bo 
hacie, bo rivalnan lo purba di derotabo. 


Capricornio 21 Dec 20j an 

UP" Bo mester pone metanan realistico 
cu bo por alcanza y cu di berdad ta dificil. 



Aquarius 2u an -2o Feb 

Bo por gana placa den forma 
divertido y interesante. Solamente sigui e 
pasonan regular. Ta un persona original 
awe. 



Piscis 21 Feb -20 M a r 
Demandanan profesional y 
actividadnan di flohera por dal contra otro 
awe. Bo no por ta na dos lugar na mes 
momento. Es decir, lo mihor cu bo por haci 
ta no atende un compromiso social. 

E Potret di Dia 


noticia@awemainta.com 


Barcelona, SPANA: E coredor Ingles di Formula 1 , Lewis Hamilton di e grupo McLaren ta tuma parti den e session di prueba na e 
circuito di Catalonia na Montmelo serca di Barcelona. 


Nos Mundo Loco 


Piloto despedi 
despues di stunt 
cu jumbo jet 

Un piloto Ingles a ser despedi 
despues di a "buzz” e tore di control 
den un stunt estilo Top Gun cu un 
jumbojet 

Capitan lan Wilkinson a shock pasa- 
hero pa hiba e jet di 230 ton na 28 
pia for di tera despues di a despega 
for di planta Mericano di Boeing. 

E stunt a ser aplaudi pa e mironesnan, 
y e piloto, cual ta un di aviadornan 
cu mas experiencia di e compania di 
aviacion di Cathay Pacific, despues 
a haci un brindis na e vuelo cu 
champagnia. 

Chriss Pratt, e presidente di Cathay 
Pacific a ser reporta di tabata un di e 
pasaheronan VIP cu tabata abordo di 
e avion cu tabta haciendo su promer 
vuelo for di e planta na Everett Wahi- 
ngton pa Hong Kong. 


Un parti importante di historia di Aruba describi den un buki nobo 

The LAGO Story di Jorge Ridderstaat 

POR lo menos siete ana largo 
Jorge Ridderstaat, economis- 
ta, a studia historia di e com¬ 
pania di petroleo LAGO Oil 
and Transport Company na 
Aruba. Mayoria di su tempo 
liber e tabata entre otro den 
departamento “Arubiana” di 
Biblioteca Nacional Aruba 
y den Archivo Nacional pa 
investiga e compania aki 
cu a cambia e rumbo socio- 
economico di Aruba. 

Cu un perseverancia grandi y 
un mente investigador fuerte 
senor Ridderstaat a pasa den 
tur literatura relevante pa 
por a pone tur e piesanan di e 
puzzel hunto den e buki “The 
LAGO Story: The compelling 
story of an oil company on 
the island of Aruba”. 

Cas Editorial CHARUBA a 
tuma riba dje pa produci e 
buki y cu sosten financiero di 
Prins Bernhard Cultuurfonds 
Antia Hulandes y Aruba y 
Cede Aruba e buki impresio- 
nante aki a keda cla. 
Diasabra awor, dia 1 di maart 
di 5’or pa 7’or atardi, tin 


un programa inte- 
resante na San Ni¬ 
colas na ocasion di 
bautismo di e buki 
aki den y dilanti di 
e edificio di SINFA 
(San Nicolas Foun¬ 
dation for the Arts) 
na B. van de Veen 
Zeppenfeldtstraat. 

Durante e atardi 
aki sr. Jorge Rid¬ 
derstaat ta tene un 
charla tocante su 
obra di bida. 

Den e edificio tin 
un exposicion to¬ 
cante e historia di 
LAGO. Aki e buki lo 
ta na benta tambe 
pa 65 florin. Natu- 
ralmente e autor 
Jorge Ridderstaat 
lo firma tur buki. 

Pafo di e edificio lo 
tin musica di steel- 
band y un show 
cultural pa recorda 
e ambiente di e tempo ey. 
CHARUBA ta invita special¬ 
mente tur ex-trahador di 


LAGO pa acudi na e celebra- 
cion aki di un publicacion 
grandi tocante un epoca 


importante den historia di 
nos pais. 


Pero ehecutivonan di Cathay Pacific 
no tabatin bon wowo pa e stunt y 
a despedi e piloto despuesdi un 
reunion diciplinario. 

Un piloto di Cathay Pacific a bisa cu 
Wilkinson su puesto a ser poni den 
peliger despues cu video di e inci- 
dente a paraece na e internet. 

Ela bisa: “Wilkinson tabata un di e 
pilotonan elite di Cathay Pacific y 
nada no lo wordo haci over di e 
incidentem, pero ora cu ela cuminsa 
circula over di e internet, authoridad- 
nan di aviacion civil di Hong Kong a 
tuma un bistå y esey tabata e fin di 
e piloto.” 

Un vocero a bisa: “E piloto den co- 
mando di e buelo a ser despedi for di 
su trabao y e no a puntra ni recibi e 
aprobacion necesario di e compania 
pa haci un fly-by de e tipo ey.” 

Wilkinson ta considerando di apela 
contra su despido for di e com¬ 
pania. 

IMF awor ta confirma ponencia di AVP y Mike Eman 
BBO causa primordial di inflacion feroz 
Devastador tambe pa clase medio y inversionista ! 



“AWE Aruba ta pagando e prijs 
pa BBO: Un inflacion di 10.2%. 
Esaki ta dobel di nos partner co- 
mercial mas grandi, esta Merca. 
Esey kiermen cu e causanan 
di e inflacion espantoso aki ta 
domestico. Tres letter: BBO.”, 
esaki ta e reaccion cu e lider 
di opsicion, mr. Mike Eman a 
duna relaciona cu e cifranan 
espantoso di inflacion pa final 
di 2007 cu CBS a publica na 
januari. 

Minister di Finanzas, Nilo 
Swaen a sali afor bisa cu no ta 
BBO ta causa di e inflacion feroz 
aki. Awor “Executive Board of 
the International Monetary 
Fund (IMF)” ta conclui den 
su rapport di februari 2008 cu 
BBO ta causa primordial di e 
inflacion feroz na Aruba. 

Den su rapport awor IMF ta 


confirma locual mr. Mike Eman 
a bisa: “Inflation has acceler- 
ated owing to one-off supply 
shocks. After broadly following 
changes in the U.S. Consumer 
Price Index (CPI) for several 
years, inflation in Aruba almost 
tripled from 2.5 percent year- 
on-year in December 2006 to 
7.3 percent in October 2007. 
The acceleration is largely due 
to the introduction of a turnover 
tax in January 2007, which is 
estimated to have contributed 3 
percentage points to CPI infla¬ 
tion in 2007”. 

“E rapport di IMF a monitorea 
te cu october di 2007. Mien- 
trastanto nos sa cu inflacion a 
yega 10.2% na december. Kier¬ 
men e consecuencianan di BBO 
hasta ta resultando mas feroz 
ainda, Eman ta splica. E kier sa 


kico Minister Nilo Swaen ta bai 
bisa awor. 

“Double digit inflation”, a causa 
na Sur America un pobreza 
enorme, a destrui e clase me¬ 
diano y kibra confianza di inver- 
sionistanan”, esaki ta locual Ga- 
binete Oduber ta causando pa 
Aruba, Eman ta remarca a base 
di analisis macro economico di 
kico tabata e efecto di inflacion 
grandi riba e pueblonan di pais- 
nan den nos continente. 

Mike Eman ta splica cu inflacion 
tin concecuencianan grave: 

(1) Perdida di poder di compra; 
esaki ta causa pobreza y deteri- 
oro den calidad di bida pa tur 
hende. Esnan cu ta na nivel di e 
canasta basico ta sufri, pasobra 
hustamente esaki ta esun cu 
mas ta subi. Esnan cu no tabata 
tin pa paga e canasta basico ta 


cai den un miseria total. 

(2) Aruba ta bira mucho caro. 
Posicion di competencia di Ar¬ 
uba ta wordo perhudica. Esaki 
ta trece problema pa deficit riba 
Balansa di Pago, reduccion di 
divisas cu efectonan peligroso 
pa stabilidad monetario. 

(3) . Aumento di prijs continuo 
y instabildad di prijs ta haci 
prijsnan menos predecibel y ta 
kita posibilidad pa consumidor 
por sigui criticamente e desa- 
royo di prijsnan den diferente 
establecimento comercial. Si 
consumidornan worde des- 
anima pa busca e mihor prijs 
esaki ta kita incentivo tambe di 
e establecimentonan comercial 
pa competi cu prijsnan scerpi. E 
concecuencia ta cu prijsnan ta 
subi mas ainda. 

(4) E interes pa spaar tambe ta 
baha. Locual bo ta haya na in¬ 
teres ora di spaar ta worde comi 
dor di inflacion; mas hende ta 
biba di dia pa dia. Esnan cu 
ta spaar ta worde castiga cu 
perdida di e balor di su fondo. 
Por lo general tur ricibidor 
di entradanan fijo (spaardo, 
pensionado, huurdo di cas y 
propiedad cu ta mara nan con- 
tract) ta sufri perdida di poder 
adquisitivo di su ingreso. 

(5) Inseguridad y instabilidad 
macro economico ta kita interes 
pa inverti. Inversion ta keda 
unicamente den e poco area 
cu ta spera ganashi. Economia 
ta keda cu menos diversividad. 
Perdida y falta di empleo den 
mas area. 


(6) Interes riba fianza ta keda 
halto of ta subi. Banconan no 
por fia pa interes mas abao si in¬ 
flacion ta come nan interes riba 
fianza; E aumento di riesgo lo 
provoca un aumento den e costo 
di placa (interes) pa cubri pa e 
perdida di poder di e placa y pa 
cubri pa e riesgo di no por incal- 
cula den un mercado instabiel 
kico e perdida di poder cu infla¬ 
cion lo ta. Esaki ta causa tambe 
menos inversion productivo dor 
di inversionistanan, mas porob- 
lema financiero pa famianan cu 
mester fia placa na interes halto 
pa cas y consumo. 

“BBO a causa e redoblacion di 
inflacion compara cu Merca, pa¬ 
sobra banda di tur e schakelnan 
di 3%, 6% y 9% cu e a agrega 
na productonan e a empeora 
e consecuencia di aumento di 
inflacion importa (dor di prijs di 
petroleo) cu e efecto multiplica- 
dor di 3%, 6% y 9% di BBO. Si 
no kita BBO cada vez cu tin un 
aumento den exterior e efecto 
multiplicador di BBO lo keda 
tin e efecto penoso aki, mr. Mike 
Eman ta splica. No ta cuestion 
so di trece prijsnan bek, pero di 
para e spiral di aumento aki cu 
lo sigui si no kita BBO. Fraccion 
di AVP a presenta den un forma 
cuantifica den e Presupuesto 
Alternativa ta con por hiba un 
maneho financiero responsa- 
bel cu ta habri caminda pa kita 
BBO, trece alivio pa pueblo 
y haci inversion necesario pa 
un calidad di bida debido pa 
comunidad, mr. Mike Eman ta 
enfatisa. 


MPA CU fundraising Koalishon a rechasé pa diskuti retiro Wiels 


dia 27 

WILLEM Vrolijk, presidente 
di MPA a anuncia cu nan lo 
ta organizando un evento di 
fundraising cu ta encera ben- 
demento di cuminda. Esaki lo 
tuma lugar dia 27 di april du 
ll’or pa 5’or na Yami Yami na 
Bubali.Esnan cu kier yuda cu 


di april 

benta di tickets por yama na 
5834900 y puntra pa Helen, 
5931133 cual ta celular di Wil- 
lem Vrolijk mes, 7305700 di 
Glenn Lande miembro di MPA 
y 7361466 di Jacky Brown. 
Tambe por aserca tur otro mi¬ 
embro di MPA pa tickets. 


WILLEMSTAD. Mayoria den 
Konseho Insular awe mainta a 
rechaså un proposishon di frak- 
shon di MAN pa diskuti e karta 
di retiro di Defensor di Pueblo 
mr. Fred Wiels. 

Argumentashon di koalishon 
tabata ku mester respetå e de- 
sishon di mr. Wiels i ku mester 
tuma tempu pa studia ki ka¬ 


minda mester kana na lugå di 
pone e karta riba mesa sin ku 
ta falta respét ne desishon di 
mr. Wiels. 

Dje forma aki por diskutié di un 
forma balanså. 

Frakshon di MAN a splika ku 
e asuntu ta di urgensia i ora e 
yega na diskushon ta palabrå ku 
ta mandé Komishon Sentral sin 


degenerå den politikeria. 
Konsehal Makaay a splika ku 
a surgi algu ku pa frakshon di 
MAN tin tur urgensha di mundu 
i konsiderando ku ta Konseho 
Insular ta bai di akuerdo pa 
nombra Defensor di Pueblo i 
mester atendé e asuntu. 

Na final Koalishon a rechaså e 
proposishon di tur manera. 

Despues di 52 ana, Oduber & Kan ta muda 
for di su localidad den Caya Principal 





DIASABRA ultimo, tabatin un celebracion relaciona cu mu- 
damento di e negoshi di Oduber & Kan, despues di 52 ana di ta 
funciona den Caya Principal. Tempo a cambia, y awendia tur 
hende tin auto, y pesei Optica Oduber & Kan, ta kere cu mihor 
sali for di centro di Oranjestad, maske ta keda den mesun Caya 
Betico Croes, pero e biaha aki den Cayena Mali. 

Asina e clientela ta mas acesible, ya cu nan tin awor amplio lugar 
pa parkeer. Cu e mudamento aki, Oduber & Kan ta ofrece un 
variacion grandi di linanan exclusivo di bril. 

Fuera di esei, awor O&K tin un departamento di lens di contacto 
y tin e ultimonan pa ofrece di Johnson & Johnson. 

Tur esaki ta posibel, danki n’e personal cu tin masha hopi ana 
di servicio, manera e.o. e optician, Robby Tromp cu 52 ana di 
experiencia, Lucia Marquez cu 34 
ana, Arelis cu 17 ana, Lidia, y 
Kenneth cu 9 ana, RoseMarie 
cu 5, Marcus cu 9 luna, Iris cu 2 
ana y e adquisicion mas recien, 
t’e optometrista y specialista den 
lens di contacto, Yolanda. 

Pues Oduber & Kan ta di opinion 
cu nan a haci e cambio aki pa 
mihor, pensando semper riba 
e clientela.E anochi tabata uno 
masha ameno. 
































































































